qundao/data-zh-poetry huggingface dataset:
次韵和登州张使君
作者：刘攽
朝代：宋

层城表海势嵯峨，车骑雍容乐事多。
八月潮平占候火，三更日上看涛波。
閒留方士谈迂怪，醉听齐讴起艷歌。
莫以高材厌留滞，功名从古喻裘蓑。
次韵和石曼卿泰山
作者：刘攽
朝代：宋

步至东山表，才知岳镇尊。百川趋渤碣，一柱际乾坤。托始无怀氏，谈更洛诵孙。后王崇检玉，方士说天门。岩石居凝命，群峰远骏奔。阴阳殊雨霁，朝夕异凉温。学者讥秦事，功臣誓汉恩。气连沧海碧，影变浊河浑。候日来丁夜，扪星待合昏。仙真疑史阙，宫殿谨司存。落水雷穿谷，危松珀拥根。更寻宣父志，雅意属崦昆。
次韵和石曼卿泰山
作者：刘攽
朝代：宋

步至东山表，纔知岳镇尊。
百川趋渤碣，一柱际干坤。
託始无怀氏，谈更洛诵孙。
后王崇检玉，方士说天门。
岩石居凝命，群峰远骏奔。
阴阳殊雨霁，朝夕异凉温。
学者讥秦事，功臣誓汉恩。
气连沧海碧，影变浊河浑。
候日来丁夜，扪星待合昏。
仙真疑史阙，宫殿谨司存。
落水雷穿谷，危松珀拥根。
更寻宣父志，雅意属崦昆。
次韵和秘书省林舍人校书寓兴五首
作者：刘攽
朝代：宋

客尘作业通三世，儒墨分流至九家。投阁何妨惟寂寞，起予仍自悦纷华。梦缘酒食逢刍狗，兆应钱财属火花。安见高人捐外累，独超无有蹑云霞。百缘不信皆前定，千古相矜尽小才。梦月豫占沙麓袭，建章如待柏梁灾。朱英强欲希无妄，苌叔空劳射不来。闻道蓬莱更清浅，便应沧海起尘埃。勇夫常作三军获，辩士多从五鼎烹。到了是非皆妄想，不缘侥倖亦无名。小山丛桂容招隐，负郭良田任耦耕。倚伏会应齐北叟，朱愚那复问南荣。事缘难易始相成，楹直宁当企栋横。坐论岩廊从自贵，退栖林壑未为轻。俗情熠耀阴中火，世路摴蒱马外坑。要使襟怀似云月，太虚无处不偕行。缩手旁观哂汗颜，未知才与不才间。劳生精卫填东海，多事愚公移北山。语道此身甘发白，息机他日赖心閒。良金百炼才成器，跃冶无如铁石顽。
次韵和秘书省林舍人校书寓兴五首·其一
作者：刘攽
朝代：宋
体裁：七言律诗

客尘作业通三世，儒墨分流至九家。投阁何妨惟寂寞，起予仍自悦纷华。梦缘酒食逢刍狗，兆应钱财属火花。安见高人捐外累，独超无有蹑云霞。
次韵和秘书省林舍人校书寓兴五首·其三
作者：刘攽
朝代：宋

勇夫常作三军获，辩士多从五鼎烹。到了是非皆妄想，不缘侥倖亦无名。小山丛桂容招隐，负郭良田任耦耕。倚伏会应齐北叟，朱愚那复问南荣。
次韵和秘书省林舍人校书寓兴五首·其三
作者：刘攽
朝代：宋

勇夫常作三军获，辩士多从五鼎烹。
到了是非皆妄想，不缘侥倖亦无名。
小山丛桂容招隠，负郭良田任耦耕。
倚伏会应齐北叟，朱愚那復问南荣。
次韵和秘书省林舍人校书寓兴五首·其二
作者：刘攽
朝代：宋
体裁：七言律诗

百缘不信皆前定，千古相矜尽小才。梦月豫占沙麓袭，建章如待柏梁灾。朱英强欲希无妄，苌叔空劳射不来。闻道蓬莱更清浅，便应沧海起尘埃。
次韵和秘书省林舍人校书寓兴五首·其五
作者：刘攽
朝代：宋

缩手旁观哂汗颜，未知才与不才间。劳生精卫填东海，多事愚公移北山。语道此身甘发白，息机他日赖心閒。良金百炼才成器，跃冶无如铁石顽。
次韵和秘书省林舍人校书寓兴五首·其五
作者：刘攽
朝代：宋

缩手旁观哂汗颜，未知才与不才间。
劳生精卫填东海，多事愚公移北山。
语道此身甘髮白，息机他日頼心閒。
良金百炼纔成器，跃冶无如铁石顽。
次韵和秘书省林舍人校书寓兴五首·其四
作者：刘攽
朝代：宋
体裁：七言律诗

事缘难易始相成，楹直宁当企栋横。坐论岩廊从自贵，退栖林壑未为轻。俗情熠耀阴中火，世路摴蒱马外坑。要使襟怀似云月，太虚无处不偕行。
次韵和罗着作风琴诗送毕长官
作者：刘攽
朝代：宋

君不见长风翏翏起山林，大木怒呺喧万窍。
是为天籁来无方，中有知音全众妙。
洛阳琴工夸死桐，齐鲁诸儒颂清庙。
刻商变羽不得骋，击手高张空改调。
岂如风琴得自然，但令雕虎长清啸。
铿锵阐缓连昼夜，已断復续谁能料。
不论九奏金石谐，那辨五絃宫征少。
世间俚耳何足听，幸有杨荂嗑然笑。
高堂置酒月如霜，金盘照筵红蜡烧。
渊明子贱皆有琴，两君叵惜清樽醮。
次韵和罗著作风琴诗送毕长官
作者：刘攽
朝代：宋

君不见长风翏翏起山林，大木怒呺喧万窍。是为天籁来无方，中有知音全众妙。洛阳琴工誇死桐，齐鲁诸儒颂清庙。刻商变羽不得骋，击手高张空改调。岂如风琴得自然，但令雕虎长清啸。铿锵阐缓连昼夜，已断复续谁能料。不论九奏金石谐，那辨五弦宫徵少。世间俚耳何足听，幸有杨荂嗑然笑。高堂置酒月如霜，金盘照筵红蜡烧。渊明子贱皆有琴，两君叵惜清樽醮。
次韵和苏子瞻赠王仲素寺丞
作者：刘攽
朝代：宋

龙虎不受羁，鸾凤不啄泥。仙人云涛观，俗子闾巷迷。念昔喜读书，五车号轻赍。东瞻识津涯，西顾分町畦。博物辨鼮鼠，诵赋嗤雌蜺。轩冕不克求，舌在徒问妻。世事莫相告，慕虚但攀稽。赖有逍遥篇，尔来颇思齐。道真本微眇，至言乃筌蹄。壹气中夜存，大方刓角圭。勉从赤松子，定有青云梯。非若朝市门，强力相排挤。晚友王子乔，如得照水犀。因之喻苏耽，衰暮毋噬脐。缅思灊天柱，云白风凄凄。筑居留四邻，与子参杖藜。
次韵和苏子瞻赠王仲素寺丞
作者：刘攽
朝代：宋

龙虎不受羁，鸾凤不啄泥。
仙人云涛观，俗子闾巷迷。
念昔喜读书，五车号轻赍。
东瞻识津涯，西顾分町畦。
博物辨鼮鼠，诵赋嗤雌蜺。
轩冕不克求，舌在徒问妻。
世事莫相告，慕虚但攀稽。
頼有逍遥篇，尔来颇思齐。
道真本微眇，至言乃筌蹄。
壹气中夜存，大方刓角圭。
勉从赤松子，定有青云梯。
非若朝市门，强力相排挤。
晚友王子乔，如得照水犀。
因之喻苏耽，衰暮毋噬脐。
缅思灊天柱，云白风凄凄。
筑居留四邻，与子参杖藜。
次韵和裴库部喜雪歌
作者：刘攽
朝代：宋

四时平分气升降，当冬宜藏反宣畅。玄冥羸孱失其职，骤弛威权避威仰。由来万事可尽料，一夕同云迷下上。始疑群灵久猜阻，勿尔觉悟欢相访。周宣商汤号明主，圭璧垂尽虚卣鬯。岂如圣神备参两，精意潜发天垂贶。朔风萧条严莫犯，四野皓白光弥望。乾施无方意必均，阴杀夸多力尤壮。松篁得意忍枯槁，鹰隼乘时戾宽旷。层楼眺远复褰帘，密室就煖仍施幛。舞投墙隙到中堂，响拂纸疏喧北向。樵林无声自斤斧，野渡争趋急船舫。富觞屡举极欢呼，贫屦践行赧嘲让。谁令小邑尽华屋，不觉南山失青嶂。月临静夜绝氛埃，涛起风江深荡漾。豫期晴和当劝耕，径入园林稍挟杖。宿酲未解鸡三号，照梁辉焕晨光亮。裴侯清通思豪绝，郢曲不比巴人唱。老均茵凭游益欢，閒藉杯酒神俱王。明年三农饱牟麦，病民自可逃无状。
次韵和裴库部喜雪歌
作者：刘攽
朝代：宋

四时平分气升降，当冬宜藏反宣畅。
玄冥羸孱失其职，骤弛威权避威仰。
由来万事可尽料，一夕同云迷下上。
始疑群灵久猜阻，勿尔觉悟欢相访。
周宣商汤号明主，圭璧垂尽虚卣鬯。
岂如圣神备参两，精意潜发天垂贶。
朔风萧条严莫犯，四野皜白光弥望。
干施无方意必均，阴杀夸多力尤壮。
松篁得意忍枯槁，鹰隼乘时戾宽旷。
层楼眺远復褰帘，密室就暖仍施幛。
舞投墙隙到中堂，响拂纸疏喧北向。
樵林无声自斤斧，野渡争趋急船舫。
富觞屡举极欢呼，贫屦践行赧嘲让。
谁令小邑尽华屋，不觉南山失青嶂。
月临静夜绝氛埃，涛起风江冞荡漾。
豫期晴和当劝耕，径入园林稍挟杖。
宿酲未解鸡三号，照梁辉焕晨光亮。
裴侯清通思豪绝，郢曲不比巴人唱。
老均茵凭游益欢，閒藉杯酒神俱王。
明年三农饱牟麦，病民自可逃无状。
次韵和裴润州见寄
作者：刘攽
朝代：宋

江城山翠若连环，城下波涛暗楚关。去计祇应劳侍从，归心愿复赐清閒。百年旧法轩丘外，千里伤怀嬴博间。过事恼君堪白首，添欢惟有綵衣斑。
次韵和裴润州见寄
作者：刘攽
朝代：宋

江城山翠若连环，城下波涛暗楚关。
去计祇应劳侍从，归心愿復赐清閒。
百年旧法轩丘外，千里伤怀嬴博间。
过事恼君堪白首，添欢惟有綵衣斑。
次韵和通判库部会棋
作者：刘攽
朝代：宋

三百纵横事不平，古今仙俗判昏明。已居胜势谁前敌，独暗机先误必争。寥落寒星天欲晓，稀疏过雁雨初晴。南阳画诺庭无讼，正赖君诗得此声。
次韵和通判库部会棋
作者：刘攽
朝代：宋

三百纵横事不平，古今仙俗判昏明。
已居胜势谁前敌，独暗机先误必争。
寥落寒星天欲晓，稀疏过雁雨初晴。
南阳画诺庭无讼，正頼君诗得此声。
次韵和郭固太保留别长句
作者：刘攽
朝代：宋
体裁：七言律诗

关西兵马盛车邻，君向吴门望缇群。聚米山川都掌内，折胶天气及秋分。大将军令穷青海，三受降城起拂云。壮士不甘文学老，应须一剑取功勋。
次韵和陈五咏张侍郎小车
作者：刘攽
朝代：宋

富贵于人疑疾颠，名儒华发独萧然。小车何必丘园事，不记千秋始姓田。履及阶除杖及园，犊车閒暇过前村。老农未喻疏公意，应怪虚高驷马门。
次韵和陈五咏张侍郎小车·其一
作者：刘攽
朝代：宋

富贵于人疑疾颠，名儒华发独萧然。小车何必丘园事，不记千秋始姓田。
次韵和陈五咏张侍郎小车·其一
作者：刘攽
朝代：宋

富贵于人疑疾颠，名儒华髮独萧然。
小车何必邱园事，不记千秋始姓田。
次韵和陈五咏张侍郎小车·其二
作者：刘攽
朝代：宋
体裁：七言绝句

履及阶除杖及园，犊车閒暇过前村。老农未喻疏公意，应怪虚高驷马门。
次韵和陈学士八月十六日省宿
作者：刘攽
朝代：宋
体裁：七言律诗

疏帘珍簟倚通中，落烬飘香堕玉虫。信宿依然十分月，黄昏正尔一番风。流萤暗逐星过水，惊鹊时翻叶堕空。诗兴不禁头已白，醉乡祇有面微红。
次韵和韩持国雪二十韵
作者：刘攽
朝代：宋

层云升苍莽，密雪乱高低。
巧緻欺工倕，繁多感计倪。
因高宜岳镇，善下及涂泥。
海变方朝若，天通忆命黎。
悬檐垂龃龉，投隙置刀圭。
冥顼豪无頼，娥舒弱易迷。
清心还自照，正色故思齐。
报曙端成误，惊春妄问奚。
林珍翔鹭鹄，玉气堕虹蜺。
猎野甘燔兔，登川快臛蠵。
风回飘柳絮，日暝乱酰鸡。
虫篆初难辨，庖羔久未刲。
冥鸿愁径度，饥雀怆单栖。
律验知阳復，天旋测气跻。
浮生共羁旅，外境本筌蹄。
置酒容高会，论文慰解携。
诗从载涂唱，赋为骋妍题。
数听波涛辨，滔滔百仞溪。
次韵和韩持国雪二十韵
作者：刘攽
朝代：宋

层云升苍莽，密雪乱高低。巧致欺工倕，繁多感计倪。因高宜岳镇，善下及涂泥。海变方朝若，天通忆命黎。悬檐垂龃龉，投隙置刀圭。冥顼豪无赖，娥舒弱易迷。清心还自照，正色故思齐。报曙端成误，惊春妄问奚。林珍翔鹭鹄，玉气堕虹蜺。猎野甘燔兔，登川快臛蠵。风回飘柳絮，日暝乱醯鸡。虫篆初难辨，庖羔久未刲。冥鸿愁径度，饥雀怆单栖。律验知阳复，天旋测气跻。浮生共羁旅，外境本筌蹄。置酒容高会，论文慰解携。诗从载涂唱，赋为骋妍题。数听波涛辨，滔滔百仞溪。
次韵和顾直讲
作者：刘攽
朝代：宋

故人相语笑家丘，华发盈簪此滞留。无限风光轻过眼，迩来春色试回头。名园秀木丛幽境，紫府真仙熟旧游。自是山林怀胜赏，非关适野济吾谋。
次韵和顾直讲
作者：刘攽
朝代：宋

故人相语笑家丘，华髮盈簪此滞留。
无限风光轻过眼，迩来春色试回头。
名园秀木藂幽境，紫府真仙熟旧游。
自是山林怀胜赏，非关适野济吾谋。
次韵和麻直讲题杨直讲所种三樗树
作者：刘攽
朝代：宋
体裁：五言律诗

谁能知散木，封植亦无心。岁月如视荫，栖迟还息阴。宦情移柳在，诗兴爱棠深。定有归飞翼，怀音似泮林。
次韵和黄朝议
作者：刘攽
朝代：宋

下武新周烈，讴歌属禹谟。恭闻始元诏，远绍帝轩图。山海无加赋，戎胡遂息徒。英风逾草偃，俯仰逮樵苏。已作华颠老，欣闻紫诏新。经纶兼事事，哀痛及人人。愿辍须臾死，求观富寿民。短歌随击壤，感动不无神。
次韵和黄朝议·其一
作者：刘攽
朝代：宋
体裁：五言律诗

下武新周烈，讴歌属禹谟。恭闻始元诏，远绍帝轩图。山海无加赋，戎胡遂息徒。英风逾草偃，俯仰逮樵苏。
次韵和黄朝议·其二
作者：刘攽
朝代：宋
体裁：五言律诗

已作华颠老，欣闻紫诏新。经纶兼事事，哀痛及人人。愿辍须臾死，求观富寿民。短歌随击壤，感动不无神。
次韵子瞻赠乔道人
作者：刘攽
朝代：宋

昔有仙公项曼都，去家十年若斯须。还归壮语惊妻孥，月边朝拜虽劳躯。流霞一杯真味腴，世人但怪医多卢。不知列仙山泽臞，阴阳变化随指呼。日新无穷非故吾，乔公筑居近潍都。交游洞宾侪尔朱，又言其师奇丈夫。璞玉粹美名不沽，郎官仕晋更五胡。我今老病须人扶，衰颜白鬓日已渝。捐书绝学休守儒，去不为少犹双凫，公能济我良药无。
次韵子瞻赠乔道人
作者：刘攽
朝代：宋

昔有仙公项曼都，去家十年若斯须。
还归壮语惊妻孥，月边朝拜虽劳躯。
流霞一杯真味腴，世人但怪医多卢。
不知列仙山泽臞，阴阳变化随指呼。
日新无穷非故吾，乔公筑居近潍都。
交游洞宾侪尔朱，又言其师奇丈夫。
璞玉粹美名不沽，郎官仕晋更五胡。
我今老病须人扶，衰颜白鬓日已渝。
捐书绝学休守儒，去不为少犹双鳬，公能济我良药无。
次韵孔常父
作者：刘攽
朝代：宋

老翁衰迟为日久，自知不是文章手。紫微荧煌十二星，青阁彤庭掖垣右。谁令孤翼此飞栖，正似枯槎犯牛斗。诸公可亲复可望，黄钟浑宏秋水光。但论四海矧故乡，清诗翻翻鸿鹄翔，愿言与子同升堂。
次韵孔常父
作者：刘攽
朝代：宋

老翁衰迟为日久，自知不是文章手。
紫微荧煌十二星，青阁彤庭掖垣右。
谁令孤翼此飞栖，正似枯槎犯牛斗。
诸公可亲復可望，黄钟浑宏秋水光。
但论四海矧故乡，清诗翻翻鸿鹄翔，愿言与子同升堂。
次韵孙少述二首
作者：刘攽
朝代：宋

蓺苗欲其实，种椒欲其繁。我本正礼家，世人称二难。学射庾公斯，取友念必端。相与今白首，交通可以完。羡君脱尘垢，顾己羞素餐。聊为鹏鴳飞，各自天宇宽。一月三寄诗，一诗千百观。恍若从君游，君知我心欢。为贫始愿仕，逢辰叨典州。朴直守故学，迟暮悲旧游。此邦诗书林，处士原宪俦。怪我何所为，千骑居上头。君恩重泰山，未有毫发酬。远惭遂初赋，清节第一流。桑榆不相遗，欢笑脱羁愁。
次韵孙少述二首·其一
作者：刘攽
朝代：宋

蓺苗欲其实，种椒欲其繁。我本正礼家，世人称二难。学射庾公斯，取友念必端。相与今白首，交通可以完。羡君脱尘垢，顾己羞素餐。聊为鹏鴳飞，各自天宇宽。一月三寄诗，一诗千百观。恍若从君游，君知我心欢。
次韵孙少述二首·其一
作者：刘攽
朝代：宋

蓺苗欲其实，种椒欲其繁。
我本正礼家，世人称二难。
学射庾公斯，取友念必端。
相与今白首，交通可以完。
羡君脱尘垢，顾己羞素餐。
聊为鹏鷃飞，各自天宇宽。
一月三寄诗，一诗千百观。
恍若从君游，君知我心欢。
次韵孙少述二首·其二
作者：刘攽
朝代：宋

为贫始愿仕，逢辰叨典州。朴直守故学，迟暮悲旧游。此邦诗书林，处士原宪俦。怪我何所为，千骑居上头。君恩重泰山，未有毫发酬。远惭遂初赋，清节第一流。桑榆不相遗，欢笑脱羁愁。
次韵孙少述二首·其二
作者：刘攽
朝代：宋

为贫始愿仕，逢辰叨典州。
朴直守故学，迟暮悲旧游。
此邦诗书林，处士原宪俦。
怪我何所为，千骑居上头。
君恩重泰山，未有毫髮酬。
远惭遂初赋，清节第一流。
桑榆不相遗，欢笑脱羁愁。
次韵宋职方新修厅事
作者：刘攽
朝代：宋

事从梁栋拯隳颓，民有余工库有财。
不待公输洎玉茧，肯论新甫与徂徕。
经营结构无遗巧，壮丽宏深要必该。
广砌水平铺淡碧，应门风过绝纤埃。
云山喷墨文屏合，金兽衔环洞户开。
势似名翚飞夭矫，喜知巢燕到裴徊。
陈平社宰非无意，薛惠邮亭信不才。
会道曹风如鲁卫，辅州元作帝京陪。
次韵宋职方新脩厅事
作者：刘攽
朝代：宋

事从梁栋拯隳颓，民有馀工库有财。不待公输洎玉茧，肯论新甫与徂徕。经营结构无遗巧，壮丽宏深要必该。广砌水平铺淡碧，应门风过绝纤埃。云山喷墨文屏合，金兽衔环洞户开。势似名翚飞夭矫，喜知巢燕到裴徊。陈平社宰非无意，薛惠邮亭信不才。会道曹风如鲁卫，辅州元作帝京陪。
次韵宋职方雪
作者：刘攽
朝代：宋
体裁：七言律诗

梵天银界谈非想，仙府瑶台恨隔尘。何事同云移绝境，不知高宴即良因。林芳散漫装珠蕊，粉面光辉照玉人。别举一樽邀老伴，迎春送腊祇三旬。
次韵晁单州诗六首
作者：刘攽
朝代：宋

五字酬君诗百篇，知音免负伯牙弦。淹留子贱弹琴地，怅望兰成射策年。术到仙真皆羽化，师无前敌在中权。古今风雅人多少，名下声华不浪传。材杰知心似合符，不违颜氏亦如愚。文章偏我不得力，怀抱与君非有殊。龟手但知能澼絖，纬萧何意得骊珠。自携如意樽前舞，曲尽歌长缺酒壶。性僻材疏酷嗜诗，头童齿缺雪垂颐。五十已过无闻尔，三百虽多奚以为。每向后生知所畏，独于名士喜同时。李陵苏武俱尘土，豪杰由来自得师。多爱不忍缘爱奇，记人毫发忘瑕疵。垂老此心免愧己，起予它日亟言诗。衣冠为子最青眼，兄弟数君仍白眉。瓠叶岂以菲废礼，鲜首燔炮为宛脾。侧径蜂飞忙蔽日，绿阴莺语静移时。自疑寂寞扬雄宅，最爱清和谢监诗。词客篇章写桐叶，饮流筹箸折花枝。相望十舍不相就，两地风光镇所思。贵公门地多阴德，庆事今君大乐生。爱子桂枝新上第，弄孙兰茁始书名。拨弓试复穿杨叶，负鼎何妨待鹄羹。不似淮阳多病守，十年卧閤见交情。
次韵晁单州诗六首·其一
作者：刘攽
朝代：宋

五字酬君诗百篇，知音免负伯牙弦。淹留子贱弹琴地，怅望兰成射策年。术到仙真皆羽化，师无前敌在中权。古今风雅人多少，名下声华不浪传。
次韵晁单州诗六首·其一
作者：刘攽
朝代：宋

五字酬君诗百篇，知音免负伯牙絃。
淹留子贱弹琴地，怅望兰成射策年。
术到仙真皆羽化，师无前敌在中权。
古今风雅人多少，名下声华不浪传。
次韵晁单州诗六首·其三
作者：刘攽
朝代：宋
体裁：七言律诗

性僻材疏酷嗜诗，头童齿缺雪垂颐。五十已过无闻尔，三百虽多奚以为。每向后生知所畏，独于名士喜同时。李陵苏武俱尘土，豪杰由来自得师。
次韵晁单州诗六首·其二
作者：刘攽
朝代：宋
体裁：七言律诗

材杰知心似合符，不违颜氏亦如愚。文章偏我不得力，怀抱与君非有殊。龟手但知能澼絖，纬萧何意得骊珠。自携如意樽前舞，曲尽歌长缺酒壶。
次韵晁单州诗六首·其五
作者：刘攽
朝代：宋

侧径蜂飞忙蔽日，绿阴莺语静移时。自疑寂寞扬雄宅，最爱清和谢监诗。词客篇章写桐叶，饮流筹箸折花枝。相望十舍不相就，两地风光镇所思。
次韵晁单州诗六首·其五
作者：刘攽
朝代：宋

侧径蜂飞忙蔽日，绿阴鶑语静移时。
自疑寂寞扬雄宅，最爱清和谢监诗。
词客篇章写桐叶，饮流筹筯折花枝。
相望十舍不相就，两地风光镇所思。
次韵晁单州诗六首·其六
作者：刘攽
朝代：宋

贵公门地多阴德，庆事今君大乐生。爱子桂枝新上第，弄孙兰茁始书名。拨弓试复穿杨叶，负鼎何妨待鹄羹。不似淮阳多病守，十年卧閤见交情。
次韵晁单州诗六首·其六
作者：刘攽
朝代：宋

贵公门地多阴德，庆事今君大乐生。
爱子桂枝新上第，弄孙兰茁始书名。
拨弓试復穿杨叶，负鼎何妨待鹄羹。
不似淮阳多病守，十年卧閤见交情。
次韵晁单州诗六首·其四
作者：刘攽
朝代：宋

多爱不忍缘爱奇，记人毫发忘瑕疵。垂老此心免愧己，起予它日亟言诗。衣冠为子最青眼，兄弟数君仍白眉。瓠叶岂以菲废礼，鲜首燔炮为宛脾。
次韵晁单州诗六首·其四
作者：刘攽
朝代：宋

多爱不忍缘爱奇，记人毫髮忘瑕疵。
垂老此心免愧己，起予它日亟言诗。
衣冠为子最青眼，兄弟数君仍白眉。
瓠叶岂以菲废礼，鲜首燔炮为宛脾。
次韵王介甫金陵怀古四首
作者：刘攽
朝代：宋

虎踞群山带绕江，为谁为国为谁降。高台麋鹿看无数，废沼凫鹥去自双。万里朝云随逝水，百年西月过虚窗。白门酒美东风快，笑数英雄尽一缸。楼船西下势横江，元帅旌旗就约降。旋报前师覆张悌，亟传单骑馘王双。燕焚正自当烟突，蚁溃何堪值水窗。回首三军欢奏凯，万牛行炙酒千缸。楚贡来迟诡问江，汉收群策士心降。一言已重黄金百，再见仍蒙白璧双。漂客脱身甘马革，老儒投笔谢书窗。岂知三阁酣诗酒，浩唱庭花倒玉缸。颓垣落水半平江，乔木风呼不易降。耕出珠玑时得一，道逢麟凤不成双。潮声半夜来寒渚，月色深秋照旧窗。唯有鱼盐城下市，樯乌想望集瓶缸。
次韵王介甫金陵怀古四首·其一
作者：刘攽
朝代：宋

虎踞群山带绕江，为谁为国为谁降。高台麋鹿看无数，废沼凫鹥去自双。万里朝云随逝水，百年西月过虚窗。白门酒美东风快，笑数英雄尽一缸。
次韵王介甫金陵怀古四首·其一
作者：刘攽
朝代：宋

虎踞群山带绕江，为谁为国为谁降。
高台麋鹿看无数，废沼鳬鹥去自双。
万里朝云随逝水，百年西月过虚窗。
白门酒美东风快，笑数英雄尽一缸。
次韵王介甫金陵怀古四首·其三
作者：刘攽
朝代：宋
体裁：七言律诗

楚贡来迟诡问江，汉收群策士心降。一言已重黄金百，再见仍蒙白璧双。漂客脱身甘马革，老儒投笔谢书窗。岂知三阁酣诗酒，浩唱庭花倒玉缸。
次韵王介甫金陵怀古四首·其二
作者：刘攽
朝代：宋
体裁：七言律诗

楼船西下势横江，元帅旌旗就约降。旋报前师覆张悌，亟传单骑馘王双。燕焚正自当烟突，蚁溃何堪值水窗。回首三军欢奏凯，万牛行炙酒千缸。
次韵王介甫金陵怀古四首·其四
作者：刘攽
朝代：宋
体裁：七言律诗

颓垣落水半平江，乔木风呼不易降。耕出珠玑时得一，道逢麟凤不成双。潮声半夜来寒渚，月色深秋照旧窗。唯有鱼盐城下市，樯乌想望集瓶缸。
次韵王四馆宿
作者：刘攽
朝代：宋

雪残梧竹夜犹寒，春入林花露已团。绝境自宜仁者静，寤歌非为硕人宽。不眠红烛停俄顷，刻意新书计若干。等是前贤游集地，似君尤更觉才难。蓬莱宫阙冠云霓，月出丹渊日堕西。和暖时花元有信，黄昏归翼自无迷。读书难字存雌蜺，落笔雄辞在碧鸡。五十衰年融过二，强颜何计可思齐。天星出屈势阑干，五夜传呼禁漏残。虎豹深沉九关远，鹪鹩栖息一枝安。病亲黄卷怜灯闇，老厌青绫怯岁寒。长有江湖未归梦，更将衰白镜中看。
次韵王四馆宿·其一
作者：刘攽
朝代：宋
体裁：七言律诗

雪残梧竹夜犹寒，春入林花露已团。绝境自宜仁者静，寤歌非为硕人宽。不眠红烛停俄顷，刻意新书计若干。等是前贤游集地，似君尤更觉才难。
次韵王四馆宿·其三
作者：刘攽
朝代：宋
体裁：七言律诗

天星出屈势阑干，五夜传呼禁漏残。虎豹深沉九关远，鹪鹩栖息一枝安。病亲黄卷怜灯闇，老厌青绫怯岁寒。长有江湖未归梦，更将衰白镜中看。
次韵王四馆宿·其二
作者：刘攽
朝代：宋

蓬莱宫阙冠云霓，月出丹渊日堕西。
和暖时花元有信，黄昏归翼自无迷。
读书难字存雌蜺，落笔雄辞在碧鷄。
五十衰年融过二，强颜何计可思齐。
次韵王四馆宿·其二
作者：刘攽
朝代：宋

蓬莱宫阙冠云霓，月出丹渊日堕西。和暖时花元有信，黄昏归翼自无迷。读书难字存雌蜺，落笔雄辞在碧鸡。五十衰年融过二，强颜何计可思齐。
次韵王四馆宿·其四
作者：刘攽
朝代：宋
体裁：七言绝句

月白天虚星斗横，夜深高阁势峥嵘。怪来耳冷人声绝，会是斋居近太清。
次韵王平甫直舍未开梅花
作者：刘攽
朝代：宋

复阁深沈人到稀，官梅孤秀及花期。地寒竹柏应为伴，春近冰霜信有时。不恨未开烦久待，正怜将落赖偏迟。催人头白何由奈，可在江南寄一枝。
次韵王平甫直舍未开梅花
作者：刘攽
朝代：宋

复阁深沈人到稀，官梅孤秀及花期。
地寒竹柏应为伴，春近冰霜信有时。
不恨未开烦久待，正怜将落頼偏迟。
催人头白何由奈，可在江南寄一枝。
次韵穆父送仲至使北
作者：刘攽
朝代：宋

结束大使车，张旃理轻策。八荒已信浮，万里无直责。由来昆弟欢，庸非一日积。冠带引弓民，长城限疆埸。边人安昼眠，老不逢斗格。将帅剽甲兵，褒衣垂韨縌。金缯出王府，百万载书籍。候馆如鱼鳞，相望交国客。外门名家驹，长大俨且硕。诵诗三百篇，岂减崔亭伯。斯焉思无邪，群书矧探赜。指掌幽冀州，左右皆阡陌。皇华一何远，区脱为我役。前驱弩在覢，郊候抹红额。天声畅无外，不必关塞斥。但看书同文，依然具点画。夷羞珍湩酪，胡舞喧匏革。猎围得狐兔，割鲜亦奚择。儒生自古贵，忠信行蛮貊。虽令博望侯，何敢轻逢掖。
次韵穆父送仲至使北
作者：刘攽
朝代：宋

结束大使车，张旜理轻策。
八荒已信浮，万里无直责。
由来昆弟欢，庸非一日积。
冠带引弓民，长城限疆埸。
边人安昼眠，老不逢斗格。
将帅剽甲兵，褒衣垂韨縌。
金缯出王府，百万载书籍。
候馆如鱼鳞，相望交国客。
外门名家驹，长大俨且硕。
诵诗三百篇，岂减崔亭伯。
斯焉思无邪，群书矧探赜。
指掌幽冀州，左右皆阡陌。
皇华一何远，区脱为我役。
前驱弩在覢，郊候抹红额。
天声畅无外，不必关塞斥。
但看书同文，依然具点画。
夷羞珍湩酪，胡舞喧匏革。
猎围得狐兔，割鲜亦奚择。
儒生自古贵，忠信行蛮貊。
虽令博望侯，何敢轻逢掖。
次韵苏子瞻
作者：刘攽
朝代：宋

顾侯磊落人，称是腰腹伟。
不甘封侯相，蔡父夸小史。
功名保唾掌，怀宝岂能已。
鞅掌人所难，见之心独喜。
邺中贵史公，秦谚推樗里。
一蒉障九州，亦自其名美。
金城上方略，万里可寸纸。
顶踵禹墨间，挂冠復遗履。
苏公相知心，乃在汤汤水。
抑扬磕然笑，吾心嘲里耳。
次韵苏子瞻
作者：刘攽
朝代：宋

顾侯磊落人，称是腰腹伟。不甘封侯相，蔡父誇小史。功名保唾掌，怀宝岂能已。鞅掌人所难，见之心独喜。邺中贵史公，秦谚推樗里。一蒉障九州，亦自其名美。金城上方略，万里可寸纸。顶踵禹墨间，挂冠复遗履。苏公相知心，乃在汤汤水。抑扬磕然笑，吾心嘲里耳。
次韵苏子瞻观范景仁新乐
作者：刘攽
朝代：宋
体裁：七言律诗

大儒高论本升堂，物外光阴更不忙。乐预请观同季子，书虽未见属黄香。正声仍许三人和，古尺应无一黍长。鹤舞凤仪时莫识，勾陈武帐省中央。
次韵苏子瞻韩干马赠李伯时
作者：刘攽
朝代：宋

韩干画马名独垂，冰纨数幅横素丝。诸公赋诗邀我和，我如钝椎逢利锥。区中才容三万里，正可騕袅一日驰。朝燕暮吴亦其亚，幸得夷路无絷羁。此间三马皆国马，瑰资逸态成崛奇。有如秋空见霜鹘，下睨众禽俱伏雌。良工苦心为远到，天机要眇潜得之。区区驽骀浪自负，岂可丑骨包妍皮。李侯洒笔定超诣，尚有天骥君未知。宛王母寡今授首，汗血不敢藏贰师。
次韵苏子瞻韩干马赠李伯时
作者：刘攽
朝代：宋

韩干画马名独垂，冰纨数幅横素丝。
诸公赋诗邀我和，我如钝椎逢利锥。
区中纔容三万里，正可騕褭一日驰。
朝燕暮吴亦其亚，幸得夷路无絷羁。
此间三马皆国马，瑰资逸态成崛奇。
有如秋空见霜鹘，下睨众禽俱伏雌。
良工苦心为远到，天机要眇潜得之。
区区驽骀浪自负，岂可丑骨包妍皮。
李侯洒笔定超诣，尚有天骥君未知。
宛王母寡今授首，汗血不敢藏贰师。
次韵范内翰西圻老人诗
作者：刘攽
朝代：宋

大行宫车千乘强，翠华晚驾烟苍苍。
龙髯堕地长秋草，白云悠悠飞帝乡。
先驱轶出塞门外，天宇寥廓初无傍。
凄风疾雨走道路，万灵奔走谁非常。
汉家德泽遍四海，戎夷执绋虚边疆。
翾飞啄息愿效死，以彼壤穴皆容光。
词臣宗功笔力壮，感激顾遇思揄扬。
周宣中兴在云汉，武皇最着惟宣防。
道旁老翁话旧事，面目黧黑情摧伤。
赐缣如雪身独得，无衣自幸方同裳。
桑田变海不可测，恸哭白日悲风长。
君不见封禅之君皆不死，岂以衣冠之葬疑轩皇。
次韵范内翰西圻老人诗
作者：刘攽
朝代：宋

大行宫车千乘强，翠华晚驾烟苍苍。龙髯堕地长秋草，白云悠悠飞帝乡。先驱轶出塞门外，天宇寥廓初无傍。凄风疾雨走道路，万灵奔走谁非常。汉家德泽遍四海，戎夷执绋虚边疆。翾飞啄息愿效死，以彼壤穴皆容光。词臣宗功笔力壮，感激顾遇思揄扬。周宣中兴在云汉，武皇最著惟宣防。道旁老翁话旧事，面目黧黑情摧伤。赐缣如雪身独得，无衣自幸方同裳。桑田变海不可测，恸哭白日悲风长。君不见封禅之君皆不死，岂以衣冠之葬疑轩皇。
次韵裴库部二月二日游傅园
作者：刘攽
朝代：宋
体裁：七言律诗

二月二日春意动，东风生物来无垠。苦怜清济不如古，却爱小园方及辰。谷鸟出声已脱俗，林花一枝疑占新。银壶担酒马驮妓，莫辜乘兴宁伤频。
次韵裴库部雪二首
作者：刘攽
朝代：宋

小雨驻云风借威，回眸千里玉山辉。涂人竟比麻衣色，野老时惊白雁飞。梁苑正应延上客，齐宫遥想辟重闱。谁云自郐无讥者，一曲阳春可见微。似薄凝霜不振威，端凌爱日夺光辉。变成盐浦风沙乱，卷起涛江海上飞。西望屯云瞻魏阙，正思鸣佩贺端闱。孤城牢落无来客，坐待山明见翠微。
次韵裴库部雪二首·其一
作者：刘攽
朝代：宋

小雨驻云风借威，回眸千里玉山辉。涂人竟比麻衣色，野老时惊白雁飞。梁苑正应延上客，齐宫遥想辟重闱。谁云自郐无讥者，一曲阳春可见微。
次韵裴库部雪二首·其一
作者：刘攽
朝代：宋

小雨驻云风借威，回眸千里玉山辉。
涂人竟比麻衣色，野老时惊白雁飞。
梁苑正应延上客，齐宫遥想闢重闱。
谁云自郐无讥者，一曲阳春可见微。
次韵裴库部雪二首·其二
作者：刘攽
朝代：宋
体裁：七言律诗

似薄凝霜不振威，端凌爱日夺光辉。变成盐浦风沙乱，卷起涛江海上飞。西望屯云瞻魏阙，正思鸣佩贺端闱。孤城牢落无来客，坐待山明见翠微。
次韵谢三利涉寺见寄
作者：刘攽
朝代：宋

众水会苍山，僧房积翠间。
夕阴留到客，清暑独开关。
月出乱峰白，天明游子还。
他时望君意，余恨不同攀。
次韵谢三利涉寺见寄
作者：刘攽
朝代：宋

众水会苍山，僧房积翠间。夕阴留到客，清暑独开关。月出乱峰白，天明游子还。他时望君意，馀恨不同攀。
次韵酬傅钦之
作者：刘攽
朝代：宋

风力清和日景迟，看花未醉莫言归。殊方长恨故人少，白发那论春事非。
次韵酬傅钦之
作者：刘攽
朝代：宋

风力清和日景迟，看花未醉莫言归。
殊方长恨故人少，白髮那论春事非。
次韵酬姚都官时会堂见寄
作者：刘攽
朝代：宋
体裁：七言律诗

百里昆冈半草莱，画梁危栋一朝开。清川去水萦回渚，乔木浓阴映绿苔。子献人琴俱不幸，武侯营垒信奇才。断鸿牢落情愁绝，闻笛那堪赋七哀。
次韵酬孙少述
作者：刘攽
朝代：宋

使节皆穷浊水源，降羌系踵慕称藩。强颜假守真无补，取笑高人不惮烦。岂有天池容斥鴳，莫将沟断比牺樽。南山若许堪归老，二顷平田十亩园。
次韵酬孙少述
作者：刘攽
朝代：宋

使节皆穷浊水源，降羌系踵慕称藩。
强颜假守真无补，取笑高人不惮烦。
岂有天池容斥鷃，莫将沟断比牺樽。
南山若许堪归老，二顷平田十亩园。
次韵酬孙少述见寄
作者：刘攽
朝代：宋

退尺无缘复枉寻，信书那免不通今。争评玉价应输厚，能为鱼谋岂厌深。待得散人如散木，敢论机械有机心。子荆诗笔兴公赋，万事惭君早息阴。
次韵酬孙少述见寄
作者：刘攽
朝代：宋

退尺无缘復枉寻，信书那免不通今。
争评玉价应输厚，能为鱼谋岂厌深。
待得散人如散木，敢论机械有机心。
子荆诗笔兴公赋，万事惭君早息阴。
次韵酬曹极司法
作者：刘攽
朝代：宋
体裁：七言律诗

越纸题诗寄我来，君家八斗定多才。冰清玉润高风旧，白雪阳春病眼开。长见夔龙参浚哲，不闻徐乐避雄猜。自缘衰老无能解，战胜方当去剪莱。
次韵酬李推官
作者：刘攽
朝代：宋

少无风力致云霄，老寄东藩愧节旄。涉境已怜清济涸，开门犹喜岱山高。智微黑蚁穿珠窍，术异游鱼出鼎膏。思古循良深自叹，视身尸素欲何逃。流光去去车驰毂，过事新新海驾涛。屈指家声欢上客，惬心风什幸诗豪。青春小圃饶佳卉，迟日芳樽付浊醪。倾盖强君留一醉，相看前路钓连鳌。
次韵酬李推官
作者：刘攽
朝代：宋

少无风力致云霄，老寄东藩愧节旄。
涉境已怜清济涸，开门犹喜岱山高。
智微黑蚁穿珠窍，术异游鱼出鼎膏。
思古循良深自嘆，视身尸素欲何逃。
流光去去车驰毂，过事新新海驾涛。
屈指家声欢上客，惬心风什幸诗豪。
青春小圃饶佳卉，迟日芳樽付浊醪。
倾盖强君留一醉，相看前路钓连鳌。
次韵酬濮倅李郎中见寄
作者：刘攽
朝代：宋
体裁：七言律诗

相见无期得寄声，更怜诗语独丁宁。驱之老马尚知道，行矣泥龟甘不灵。半百光阴头总白，二三朋旧眼偏青。芳春樽酒何由共，怅望东郊长短亭。
次韵酬盛秘丞黑桃二首
作者：刘攽
朝代：宋

度索方殊域，昆崙起素封。几人曾白眼，吾子幸先容。晦迹煤炱暗，含滋沆瀣浓。上林求异木，诏使会寻踪。春华各自媚，秋实顿能殊。悴貌从黎黑，丹心固硕肤。榴花随使者，荔子赐匈奴。寄语玄都客，相疑失味腴。
次韵酬盛秘丞黑桃二首·其一
作者：刘攽
朝代：宋
体裁：五言律诗

度索方殊域，昆崙起素封。几人曾白眼，吾子幸先容。晦迹煤炱暗，含滋沆瀣浓。上林求异木，诏使会寻踪。
次韵酬盛秘丞黑桃二首·其二
作者：刘攽
朝代：宋
体裁：五言律诗

春华各自媚，秋实顿能殊。悴貌从黎黑，丹心固硕肤。榴花随使者，荔子赐匈奴。寄语玄都客，相疑失味腴。
次韵酬钱少卿
作者：刘攽
朝代：宋
体裁：五言律诗

簿书非力学，何事不窥园。乘兴缘心赏，忘怀到酒樽。露蝉凉寂寞，风叶静翩翻。少驻东方骑，前盟岂可温。
次韵酬韩三相公见寄
作者：刘攽
朝代：宋
体裁：七言律诗

自昔羊公岘首游，谯涡开府祇千秋。韦平继相闻诗礼，鲁卫提衡绝辈流。功与荣名逾响捷，福随阳报似言酬。孤生承乏曾何数，玉铉龙文顾瓦瓯。
次韵酬顾子敦见寄
作者：刘攽
朝代：宋

丹砂未化不成仙，白发衰容五十年。已自灰心当世事，更能回首大夫贤。对棋可待矜无敌，读易聊须记绝编。寄语山阴顾元叹，人今同病始相怜。
次韵酬顾子敦见寄
作者：刘攽
朝代：宋

丹砂未化不成仙，白髮衰容五十年。
已自灰心当世事，更能回首大夫贤。
对棋可待矜无敌，读易聊须记绝编。
寄语山阴顾元嘆，人今同病始相怜。
次韵钱四
作者：刘攽
朝代：宋
体裁：七言绝句

衰老常嫌带减围，那堪髀肉厌征騑。东山仍有周公梦，也恐三年始得归。
次韵钱虞部九日乐郊有感
作者：刘攽
朝代：宋

前日吟君九日诗，名园兴尽复伤离。浮云色变曾千古，黄菊花开又一时。钟子绝弦谁与听，羊公堕泪不堪悲。孤生长抱吹埙感，何况池塘昔梦思。
次韵钱虞部九日乐郊有感
作者：刘攽
朝代：宋

前日吟君九日诗，名园兴尽復伤离。
浮云色变曾千古，黄菊花开又一时。
钟子绝絃谁与听，羊公堕泪不堪悲。
孤生长抱吹埙感，何况池塘昔梦思。
次韵韩康公
作者：刘攽
朝代：宋
体裁：七言律诗

行马门阑与古同，客车连轸响隆隆。定知醉饱能容士，当信康宁尽属公。剽得新声夸耳性，传将佳句愈头风。文人桃李多无数，珠玉旁边愧此翁。
次韵韩康公二首
作者：刘攽
朝代：宋

叠石疏篁浅药苗，淡云清雨意寥寥。酂侯僻地规摹别，荀令西濠步武遥。绕砌芝兰欢内集，满蹊桃李慰佳招。原情独恨飞鸿远，怅望三秋咏采萧。清汝泱泱紫逻深，绿车红旆付重临。圣朝不逆原鸰意，达士俱存塞马心。日赤报衙容晏枕，夜兰留宴纵清斟。凤池何必全胜此，薄暮归休客万簪。
次韵韩康公二首·其一
作者：刘攽
朝代：宋

叠石疏篁浅药苗，淡云清雨意寥寥。酂侯僻地规摹别，荀令西濠步武遥。绕砌芝兰欢内集，满蹊桃李慰佳招。原情独恨飞鸿远，怅望三秋咏采萧。
次韵韩康公二首·其一
作者：刘攽
朝代：宋

迭石疏篁浅药苗，淡云清雨意寥寥。
酇侯僻地规摹别，荀令西濠步武遥。
绕砌芝兰欢内集，满蹊桃李慰佳招。
原情独恨飞鸿远，怅望三秋咏采萧。
次韵韩康公二首·其二
作者：刘攽
朝代：宋
体裁：七言律诗

清汝泱泱紫逻深，绿车红旆付重临。圣朝不逆原鸰意，达士俱存塞马心。日赤报衙容晏枕，夜兰留宴纵清斟。凤池何必全胜此，薄暮归休客万簪。
欲雨
作者：刘攽
朝代：宋
体裁：五言律诗

久晴惊础润，信宿候风回。仰月光如瓦，烧云色变灰。欢蛙疑自得，青鹢竞飞来。正想江南地，清凉接过梅。
欲雨寄张壁
作者：刘攽
朝代：宋
体裁：古风

北山云起南山雨，返照却见南山树。逆风燕子能疾飞，隔叶黄鹂犹独语。忆君池上波悠悠，忆君翠竹声飕飕。兴来冒雨故相视，薄暮雷电归何忧。
欲雨寄张壁
作者：刘攽
朝代：宋
体裁：古风

秋事亦已中，江南故炎溽。北风三日雨，正气还凄肃。身老虑深简，官閒睡常足。庭阴堕长梧，园芳乱新菊。借书喜未见，酿酒欣初熟。优游谅卒岁，何用恨幽独。
正月四日燕饮江氏
作者：刘攽
朝代：宋

献岁发春阳，青炜焕城邑。
羣公三朝暇，冠盖如云集。
主人高阳老，馔客素丰给。
开门陈壶觞，从使来者入。
春盘具柔蔬，香稻进玉粒。
高谈剧倾波，纵饮甚啜汁。
战棋效军实，度曲俪风什。
欢穷罍不空，顾惜驰景急。
东风卷初雨，泱漭天地湿。
震雷动龙蛇，稍復离幽蛰。
而我独何为，无闻既三十。
人生行乐尔，身外非所及。
正月四日燕饮江氏
作者：刘攽
朝代：宋

献岁发春阳，青炜焕城邑。群公三朝暇，冠盖如云集。主人高阳老，馔客素丰给。开门陈壶觞，从使来者入。春盘具柔蔬，香稻进玉粒。高谈剧倾波，纵饮甚啜汁。战棋效军实，度曲俪风什。欢穷罍不空，顾惜驰景急。东风卷初雨，泱漭天地湿。震雷动龙蛇，稍复离幽蛰。而我独何为，无闻既三十。人生行乐尔，身外非所及。
步瀛阁
作者：刘攽
朝代：宋
体裁：七言律诗

方塘十亩水幽幽，鱼自潜深鸟自浮。为有风光陶永日，故题亭榭拟沧洲。旋移修竹看停雪，未落垂杨正奈秋。客到便留同一醉，山公不问习池游。
水仙花
作者：刘攽
朝代：宋
体裁：七言绝句

早于桃李晚于梅，冰雪肌肤姑射来。明月寒霜中夜静，素娥青女共徘徊。
水阁雨中
作者：刘攽
朝代：宋
体裁：七言律诗

雨濯苔衣水镜明，风摇荷扇露珠倾。空堂送暑萧萧意，高树吟秋恻恻声。笑以稻粱邀鹤舞，莫将钟鼓使鱼惊。烟云岑寂埃尘绝，颇爱孤舟尽日横。
汜水关
作者：刘攽
朝代：宋

四山环若屏，土色类坚石。
青冥积霭间，古径漏天隙。
虎牢一何险，飞鸟不可历。
狭处乃容车，天形正修白。
山行十里尽，路与洪河直。
惊波走狂沙，澒洞踏虚壁。
寒光着面目，噤枿避剑戟。
殷然出地雷，下与千仞鬲。
壮哉造化功，置此限南北。
乃知巢居民，老死皆异域。
帝鸿始舟车，夏禹勤底绩。
轮蹄日相寻，隘路遂开坼。
因缘楚汉交，英雄因智力。
杀人何其悲，贻患实自昔。
西风卷零雨，昏雾白日匿。
泥涂未遽央，客子怨行役。
汜水关
作者：刘攽
朝代：宋

四山环若屏，土色类坚石。青冥积霭间，古径漏天隙。虎牢一何险，飞鸟不可历。狭处乃容车，天形正修白。山行十里尽，路与洪河直。惊波走狂沙，澒洞踏虚壁。寒光著面目，噤蘖避剑戟。殷然出地雷，下与千仞鬲。壮哉造化功，置此限南北。乃知巢居民，老死皆异域。帝鸿始舟车，夏禹勤底绩。轮蹄日相寻，隘路遂开坼。因缘楚汉交，英雄因智力。杀人何其悲，贻患实自昔。西风卷零雨，昏雾白日匿。泥涂未遽央，客子怨行役。
江上夜雨
作者：刘攽
朝代：宋
体裁：五言律诗

江黑暮潮生，云深骤雨倾。风波两舟语，灯火一川明。短夜苦难曙，羁怀方未平。空怜梦中路，依约尽归程。
江上雨中
作者：刘攽
朝代：宋

江云似无信，山雨易翻盆。鹏起天形黑，龙骧水面浑。大舟才弱缆，孤树小前村。濯热吾知慰，风波勿重论。
江上雨中
作者：刘攽
朝代：宋

江云似无信，山雨易翻盆。
鹏起天形黑，龙骧水面浑。
大舟纔弱缆，孤树小前村。
濯热吾知慰，风波勿重论。
江亭后池
作者：刘攽
朝代：宋

清江长望极，余兴曲池深。
俯视游鱼族，仰嬉乔木阴。
通津厌离会，胜地有登临。
暮雨寒潮急，归飞闻水禽。
江亭后池
作者：刘攽
朝代：宋

清江长望极，馀兴曲池深。俯视游鱼族，仰嬉乔木阴。通津厌离会，胜地有登临。暮雨寒潮急，归飞闻水禽。
江南曲
作者：刘攽
朝代：宋
体裁：古风

江南多芙蓉，水绿看最好。轻舟浮江来，白露秋意早。露白秋已晞，游子行未归。采香欲谁赠，但见群鸥飞。鸥飞不避人，思我平生亲。当亲而返疏，怅望空水滨。
江南田家
作者：刘攽
朝代：宋

种田江南岸，六月才树秧。借问一何晏，再为霖雨伤。官家不爱农，农贫弥自忙。尽力泥水间，肤甲皆疥疮。未知秋成期，尚足输太仓。不如逐商贾，游閒事车航。朝廷虽多贤，正许赀为郎。
江南田家
作者：刘攽
朝代：宋

种田江南岸，六月才树秧。借问一何晏，再为霖雨伤。官家不爱农，农贫弥自忙。尽力泥水间，肤甲皆疥疮。未知秋成期，尚足输太仓。不如逐商贾，游闲事车航；朝廷虽多贤，正许赀为郎。
江南田家
作者：刘攽
朝代：宋

种田江南岸，六月纔树秧。
借问一何晏，再为霖雨伤。
官家不爱农，农贫弥自忙。
尽力泥水间，肤甲皆痏疮。
未知秋成期，尚足输太仓。
不如逐商贾，游閒事车航。
朝廷虽多贤，正许赀为郎。
江汉
作者：刘攽
朝代：宋

江汉繄常武，苗民傒舞阶。
百蛮时暴桀，终古事威怀。
壤穴深潜蚁，山林盛斗豺。
堕鸢愁瘴雾，吹蛊厌昏霾。
淫毒皆沙蜮，跳梁自井蛙。
几成分服岭，垂欲罢朱崖。
元帅全军出，天王太室斋。
凿门资感奋，负羽必谁差。
壮气随霆击，先声甚雨偕。
游魂蚩尔辈，贾勇洎吾侪。
略野穷飞鸟，围城尽析骸。
饥啼儿宛转，怨哭鬼欧哇。
破竹余铦刃，焚原只乱稭。
鲸掀才足脍，狸搰可须埋。
王略过铜柱，天威畅藁街。
斗牛光更润，溟海静无涯。
贾舶盈珠琲，宫娥贱玳钗。
拜侯金篆斗，犒士酒如淮。
神武千龄协，欢娱万国谐。
告成方历吉，名岳望禋柴。
江汉
作者：刘攽
朝代：宋

江汉繄常武，苗民傒舞阶。百蛮时暴桀，终古事威怀。壤穴深潜蚁，山林盛斗豺。堕鸢愁瘴雾，吹蛊厌昏霾。淫毒皆沙蜮，跳梁自井蛙。几成分服岭，垂欲罢朱崖。元帅全军出，天王太室斋。凿门资感奋，负羽必谁差。壮气随霆击，先声甚雨偕。游魂蚩尔辈，贾勇洎吾侪。略野穷飞鸟，围城尽析骸。饥啼儿宛转，怨哭鬼欧哇。破竹馀铦刃，焚原只乱秸。鲸掀才足脍，狸搰可须埋。王略过铜柱，天威畅藁街。斗牛光更润，溟海静无涯。贾舶盈珠琲，宫娥贱玳钗。拜侯金篆斗，犒士酒如淮。神武千龄协，欢娱万国谐。告成方历吉，名岳望禋柴。
江行
作者：刘攽
朝代：宋

移舟次北渚，风水亦有说。隐几见群山，昂头看新月。田舍烟微茫，江船火明灭。夕阳归鸟尽，入夜人语绝。劳生间忧虞，各自有怡悦。趣取一时欢，谁能问蛮越。
江行
作者：刘攽
朝代：宋

移舟次北渚，风水亦有说。
隠几见群山，昂头看新月。
田舍烟微茫，江船火明灭。
夕阳归鸟尽，入夜人语绝。
劳生间忧虞，各自有怡悦。
趣取一时欢，谁能问蛮越。
池上
作者：刘攽
朝代：宋
体裁：五言绝句

罢客棋仍在，留书卷未终。荷喧知过雨，萍聚见来风。
汲颍水
作者：刘攽
朝代：宋
体裁：古风

城中凿井非不深，苦泉欲饮先烦心。天生颍水似碧玉，盛夏一酌逾千金。野童絜壶不盈斗，清能照眉甘适口。未曾一饭过闾里，犹以空瓶累川后。
汴上二首
作者：刘攽
朝代：宋

浑黄下湍流，地势东南泻。潜石激阴怒，烈风镇相假。客行何艰哉，极力无可者。永路未遽央，扁舟安得舍。端思九衢尘，快意坚车马。客从江湖来，风水畏难测。行行汳渠上，牵挽意不适。惊湍卷前湾，怒浪潜乱石。至柔动必刚，况使相推激。随波叹异心，枉道复退尺。顾思挂高帆，勇往逾箭射。行险何足忧，万事亦天力。
汴上二首·其一
作者：刘攽
朝代：宋
体裁：古风

浑黄下湍流，地势东南泻。潜石激阴怒，烈风镇相假。客行何艰哉，极力无可者。永路未遽央，扁舟安得舍。端思九衢尘，快意坚车马。
汴上二首·其二
作者：刘攽
朝代：宋

客从江湖来，风水畏难测。行行汳渠上，牵挽意不适。惊湍卷前湾，怒浪潜乱石。至柔动必刚，况使相推激。随波叹异心，枉道复退尺。顾思挂高帆，勇往逾箭射。行险何足忧，万事亦天力。
汴上二首·其二
作者：刘攽
朝代：宋

客从江湖来，风水畏难测。
行行汳渠上，牵挽意不适。
惊湍卷前湾，怒浪潜乱石。
至柔动必刚，况使相推激。
随波嘆异心，枉道復退尺。
顾思挂高帆，勇往逾箭射。
行险何足忧，万事亦天力。
汴渠挂帆
作者：刘攽
朝代：宋

翩翩河中舟，一一西上水。
彼船力有余，我船力无几。
力薄日一舍，力壮日百里。
迟速讵几何，推分故尔耳。
今晨东南风，帆席频轻驶。
舳舻密相衔，前后略相似。
如将平不平，颇復令人喜。
因之念时事，冥寞付天理。
汴渠挂帆
作者：刘攽
朝代：宋

翩翩河中舟，一一西上水。彼船力有馀，我船力无几。力薄日一舍，力壮日百里。迟速讵几何，推分故尔耳。今晨东南风，帆席频轻驶。舳舻密相衔，前后略相似。如将平不平，颇复令人喜。因之念时事，冥寞付天理。
汾州郑闳中学士寄蒲萄
作者：刘攽
朝代：宋

汉使于阗伐大宛，蒲萄天马遍长安。绝尘无复千金骨，结实常迎八月寒。远愧故人勤置驿，每逢樽酒为加餐。自身不得凉州牧，何以报君双玉盘。
汾州郑闳中学士寄蒲萄
作者：刘攽
朝代：宋

汉使于阗伐大宛，蒲萄天马遍长安。
绝尘无復千金骨，结实常迎八月寒。
远愧故人勤置驿，每逢樽酒为加餐。
自身不得凉州牧，何以报君双玉盘。
泊淮上
作者：刘攽
朝代：宋

风波缭绕半天下，鬓发苍筤一丈夫。惆怅江湖向时月，又来淮浦照樯乌。
泊淮上
作者：刘攽
朝代：宋

风波缭绕半天下，鬓髮苍筤一丈夫。
惆怅江湖向时月，又来淮浦照樯乌。
泛舟
作者：刘攽
朝代：宋

出郭已清思，浮舟暂长啸。水云两涵泳，青翠相照耀。赏心随值遇，物色相顾召。逍遥忘回期，顷刻揽众妙。白鸥亦知机，潜鱼不可钓。飞沉信乐然，回首寄一笑。
泛舟
作者：刘攽
朝代：宋

出郭已清思，浮舟暂长啸。
水云两涵泳，青翠相照耀。
赏心随值遇，物色相顾召。
逍遥忘迴期，顷刻揽众妙。
白鸥亦知机，潜鱼不可钓。
飞沉信乐然，迴首寄一笑。
泛舟
作者：刘攽
朝代：宋
体裁：五言律诗

野境寻不尽，幽欢良自如。犹疑梦为鸟，谁谓子非鱼。岸树绿已合，渚蒲长且疏。逍遥此中意，何减漆园书。
泛舟城南二首
作者：刘攽
朝代：宋

清溪亦多曲，窄地颇宜花。出水游鱼乐，惊人白鹭斜。孤城旧郢树，三户楚人家。归兴仍风雨，萧然眷物华。风逆湍声急，云酣雨气豪。川蜺垂饮近，江鹤去飞高。洗藕还馀味，操舟未觉劳。蒹葭弥极望，秋意晚骚骚。
泛舟城南二首·其一
作者：刘攽
朝代：宋

清溪亦多曲，窄地颇宜花。出水游鱼乐，惊人白鹭斜。孤城旧郢树，三户楚人家。归兴仍风雨，萧然眷物华。
泛舟城南二首·其一
作者：刘攽
朝代：宋

清溪亦多曲，窄地颇宜花。
出水游鱼乐，惊人白鹭斜。
孤城旧郢树，三户楚人家。
归兴仍风雨，萧然睠物华。
泛舟城南二首·其二
作者：刘攽
朝代：宋

风逆湍声急，云酣雨气豪。
川蜺垂饮近，江鹤去飞高。
洗藕还余味，操舟未觉劳。
蒹葭弥极望，秋意晚骚骚。
泛舟城南二首·其二
作者：刘攽
朝代：宋

风逆湍声急，云酣雨气豪。川蜺垂饮近，江鹤去飞高。洗藕还馀味，操舟未觉劳。蒹葭弥极望，秋意晚骚骚。
泛舟西湖
作者：刘攽
朝代：宋

靡亹蘋萍合，夤缘岛屿深。操舟非有术，鉴水会清心。老树成重盖，初荷散万簪。名园皆有主，费日试幽寻。懒意适自强，旧游疑触新。如从剡溪客，忽晤武陵人。钟磬高低寺，渔樵来去津。凉风水云合，天半是鱼鳞。
泛舟西湖·其一
作者：刘攽
朝代：宋

靡亹苹萍合，夤缘岛屿深。
操舟非有术，鉴水会清心。
老树成重盖，初荷散万簪。
名园皆有主，费日试幽寻。
泛舟西湖·其一
作者：刘攽
朝代：宋

靡亹蘋萍合，夤缘岛屿深。操舟非有术，鉴水会清心。老树成重盖，初荷散万簪。名园皆有主，费日试幽寻。
泛舟西湖·其二
作者：刘攽
朝代：宋
体裁：五言律诗

懒意适自强，旧游疑触新。如从剡溪客，忽晤武陵人。钟磬高低寺，渔樵来去津。凉风水云合，天半是鱼鳞。
洞庭寄张四
作者：刘攽
朝代：宋
体裁：五言律诗

壤俗三苗旧，湖波八月寒。天形渐水近，秋气逼枫丹。漠漠萍号雨，潇潇澧有兰。东流无限水，一洗故人冠。
济川亭
作者：刘攽
朝代：宋

谁谓此池小，远将天汉通。分明涵列宿，迢递引来风。松竹凌虚碧，轩窗倒影红。高明推李杜，不负傅岩功。自倚杖九节，时携书一通。石桥照影水，竹槛纳凉风。高柳参天碧，新莲映日红。由来帝何力，况数济川功。
济川亭·其一
作者：刘攽
朝代：宋
体裁：五言律诗

谁谓此池小，远将天汉通。分明涵列宿，迢递引来风。松竹凌虚碧，轩窗倒影红。高明推李杜，不负傅岩功。
济川亭·其二
作者：刘攽
朝代：宋
体裁：五言律诗

自倚杖九节，时携书一通。石桥照影水，竹槛纳凉风。高柳参天碧，新莲映日红。由来帝何力，况数济川功。
济阴县新成官廨赠知县着作
作者：刘攽
朝代：宋

鼠牙雀角穿垣屋，墨绶铜章愧吏民。
制锦可无容膝地，戴星亲作执柯人。
奋飞翚雉檐双翼，积迭鱼龙瓦万鳞。
若比治蒲增四善，种花仍欲笑安仁。
济阴县新成官廨赠知县著作
作者：刘攽
朝代：宋

鼠牙雀角穿垣屋，墨绶铜章愧吏民。制锦可无容膝地，戴星亲作执柯人。奋飞翚雉檐双翼，积叠鱼龙瓦万鳞。若比治蒲增四善，种花仍欲笑安仁。
海陵
作者：刘攽
朝代：宋

楚江葭苇带青枫，小市鱼盐一水通。
度日冥茫吹冻雨，欲晴撩乱起凉风。
秋花舞蝶苍烟裏，古木啼鸦返照中。
扶杖阶除搔白首，可怜卑湿负衰翁。
海陵
作者：刘攽
朝代：宋

楚江葭苇带青枫，小市鱼盐一水通。度日冥茫吹冻雨，欲晴撩乱起凉风。秋花舞蝶苍烟里，古木啼鸦返照中。扶杖阶除搔白首，可怜卑湿负衰翁。
涉伊水宿宝应寺
作者：刘攽
朝代：宋
体裁：古风

日夕车马烦，路绝临清伊。云光与水色，极望相逶迤。饮马清泠泉，凉风吹人衣。白石可历数，游鱼仍俯窥。浅濑乍褰裳，榜舟亦迟迟。古木号乱蝉，白鸟时独飞。上方两高阁，向水双朱扉。迢迢际烟霞，安得青云梯。暝投中峰宿，四山凝夕霏。钟鸣众禽寂，孤灯明翠微。
淮上
作者：刘攽
朝代：宋

旦起风颇凉，暑薄意弥惬。长淮波浪高，咫尺不得涉。舣舟望连山，青霭乱云叶。鸥鸟去杳然，空迥晨光接。卧吟新诗句，閒理旧书帖。呼儿饲茭茨，看妇治箱箧。为非急时者，无事用轻楫。淹留既无闷，何必歌长铗。
淮上
作者：刘攽
朝代：宋

旦起风颇凉，暑薄意弥惬。
长淮波浪高，咫尺不得涉。
舣舟望连山，青霭乱云叶。
鸥鸟去杳然，空迥晨光接。
卧吟新诗句，閒理旧书帖。
呼儿饲茭茨，看妇治箱箧。
为非急时者，无事用轻檝。
淹留既无闷，何必歌长铗。
清涟阁
作者：刘攽
朝代：宋

平湖侵危台，天水相竞入。萦回古屿间，空阔众境集。大邦屏东南，开府记百十。胜游虽日来，面势忍遗葺。能声绍岂弟，敏政常暇给。喜闻栋梁新，甫见规模立。横空眩藻丽，构迥愁嶪岌。居然心意会，似匪人谋及。草树亦增华，神明非旧习。青凝夕霏翠，冷激回风湿。去鸟指暝飞，潜鳞视幽蛰。达生贵夷旷，外物辞妄执。皋壤正欣然，苍波仍可挹。虽云吏隐最，世复登贤急。徒使棠树诗，千秋意相袭。
清涟阁
作者：刘攽
朝代：宋

平湖侵危台，天水相竞入。
萦迴古屿间，空阔众境集。
大邦屏东南，开府记百十。
胜游虽日来，面势忍遗葺。
能声绍岂弟，敏政常暇给。
喜闻栋梁新，甫见规模立。
横空眩藻丽，构迥愁嶪岌。
居然心意会，似匪人谋及。
草树亦增华，神明非旧习。
青凝夕霏翠，冷激迴风湿。
去鸟指暝飞，潜鳞视幽蛰。
达生贵夷旷，外物辞妄执。
皋壤正欣然，苍波仍可挹。
虽云吏隠最，世復登贤急。
徒使棠树诗，千秋意相袭。
清门
作者：刘攽
朝代：宋

清门早日素风传，正在图书翰墨间。惠子应输五车富，相如才授七经还。朱栏碧瓦森华屋，乔木浮云满旧山。渥水丹丘远千里，凤雏神骥落人寰。蜀山漠漠水溶溶，高阁经营得我公。万轴铅黄无脱简，千寻清白有遗风。地留神苑逍遥外，天占仙壶缥缈中。公是蓬莱真学士，故应乘此问鸿蒙。
清门·其一
作者：刘攽
朝代：宋
体裁：七言律诗

清门早日素风传，正在图书翰墨间。惠子应输五车富，相如才授七经还。朱栏碧瓦森华屋，乔木浮云满旧山。渥水丹丘远千里，凤雏神骥落人寰。
清门·其二
作者：刘攽
朝代：宋
体裁：七言律诗

蜀山漠漠水溶溶，高阁经营得我公。万轴铅黄无脱简，千寻清白有遗风。地留神苑逍遥外，天占仙壶缥缈中。公是蓬莱真学士，故应乘此问鸿蒙。
渔翁
作者：刘攽
朝代：宋
体裁：古风

老翁年侵耕作苦，官田税多不敢住。身携儿孙事渔钓，编竹为家寄江浦。朝寻菱芡逗烟水，暮饭鱼虾宿风雨。人生如此亦自由，何用车马称公侯。
温汤和王法曹
作者：刘攽
朝代：宋

火井传夷檄，炎洲记海隅。仙游空诣绝，方志每多诬。泛滥浮清沼，渊源自奥区。洪钧从鼓橐，一气审为炉。烈焰方焚泽，腾波盛溅珠。沃焦难与并，执热谅谁须。鳌抃终当钓，鲸掀会学屠。此中胜鼎鼐，不复待樵苏。池馆他年贵，衣冠万乘俱。废兴仍在目，惆怅指平芜。
温汤和王法曹
作者：刘攽
朝代：宋

火井传夷檄，炎洲记海隅。
仙游空诣绝，方志每多诬。
泛滥浮清沼，渊源自奥区。
洪钧从鼓橐，一气审为炉。
烈焰方焚泽，腾波盛溅珠。
沃焦难与并，执热谅谁须。
鳌抃终当钓，鲸掀会学屠。
此中胜鼎鼐，不復待樵苏。
池馆他年贵，衣冠万乘俱。
废兴仍在目，惆怅指平芜。
渭水
作者：刘攽
朝代：宋

鸟鼠流清渭，岍岐导众山。悬车循暗谷，断栈出重关。长路去未已，连峰深更艰。秋高木落外，天夐鸟飞间。日出看群动，烟收认百蛮。别肠逾九绝，愁泪独长潸。立志薄轩冕，隐居宜草菅。自甘家食薄，还爱綵衣斑。从吏负夙愿，辞亲何厚颜。简书今可畏，幕府尚馀閒。猿叫无劳思，鸿冥不易攀。归来城阙望，但见白云还。
渭水
作者：刘攽
朝代：宋

鸟鼠流清渭，岍岐导众山。
悬车循暗谷，断栈出重关。
长路去未已，连峰深更艰。
秋高木落外，天夐鸟飞间。
日出看群动，烟收认百蛮。
别肠逾九绝，愁泪独长潸。
立志薄轩冕，隠居宜草菅。
自甘家食薄，还爱綵衣斑。
从吏负夙愿，辞亲何厚颜。
简书今可畏，幕府尚余閒。
猨叫无劳思，鸿冥不易攀。
归来城阙望，但见白云还。
游东寺
作者：刘攽
朝代：宋

篮舆出乘兴，佳客不相遗。
水色鸣驺外，林光倚盖时。
寒余草初变，风煦柳先知。
复阁披襟久，迴廊步屧迟。
招提应不厌，幽熟重前期。
会待花如霰，壶觞约自随。
游东寺
作者：刘攽
朝代：宋

篮舆出乘兴，佳客不相遗。水色鸣驺外，林光倚盖时。寒馀草初变，风煦柳先知。复阁披襟久，回廊步屧迟。招提应不厌，幽熟重前期。会待花如霰，壶觞约自随。
游俞氏园亭
作者：刘攽
朝代：宋

花外秋韆柳下门，东城近处辟疆园。
楼头明月终归去，更为残阳尽酒尊。
游俞氏园亭
作者：刘攽
朝代：宋

花外鞦韆柳下门，东城近处辟疆园。楼头明月终归去，更为残阳尽酒尊。
游凝祥池饮
作者：刘攽
朝代：宋
体裁：七言律诗

柳绿蒲新小曲江，洞门岑寂闭仙幢。波心殿影遥相况，花底禽声各自双。薄俸犹能偿酒券，老年无事守书窗。街头月色缓归去，调笑相随白玉缸。
游景灵宫
作者：刘攽
朝代：宋

汉家祈年宫，玉宇黄金阶。回廊起层城，高阁横苍崖。觚棱拂星斗，广除霁尘霾。清渠寒泉交，盛夏凉风湝。火云赤宇宙，道涂若燔柴。幸兹清凉游，复此朋友偕。前殿朝众灵，瑄玉兹禋柴。顾予尘土姿，进拜增慄斋。扫庭有馀洁，酌水欣素怀。并坐俯坚珉，长吟翳高槐。丹青四壁画，权舆自轩娲。千年羽化人，志怪非齐谐。始知慕神仙，自顾轻形骸。圣贤几吹吷，寒暑一病痎。学道赖远复，养生知有涯。悟真觉理胜，适志忘事乖。伯阳推谷神，庄叟称安排。英风摩盖壤，遗躅欣吾侪。飞云肆冥鸿，拘井嗤沈蛙。虚心自兹得，归去颜色佳。
游景灵宫
作者：刘攽
朝代：宋

汉家祈年宫，玉宇黄金阶。
回廊起层城，高阁横苍崖。
觚棱拂星斗，广除霁尘霾。
清渠寒泉交，盛夏凉风湝。
火云赤宇宙，道涂若燔柴。
幸兹清凉游，復此朋友偕。
前殿朝众灵，瑄玉兹禋柴。
顾予尘土姿，进拜增栗斋。
扫庭有余洁，酌水欣素怀。
并坐俯坚珉，长吟翳高槐。
丹青四壁画，权舆自轩娲。
千年羽化人，志怪非齐谐。
始知慕神仙，自顾轻形骸。
圣贤几吹吷，寒暑一病痎。
学道頼远復，养生知有涯。
悟真觉理胜，适志忘事乖。
伯阳推谷神，庄叟称安排。
英风摩盖壤，遗躅欣吾侪。
飞云肆冥鸿，拘井嗤沈蛙。
虚心自兹得，归去颜色佳。
游李氏园池二首
作者：刘攽
朝代：宋

从人问乔木，系马得名园。柳带晴先绿，禽声暖更喧。临池照清水，拂石置芳樽。不畏归侵夜，严城未掩门。树密浑成坞，花深更有蹊。来游春尚浅，重到客应迷。已近无人境，深怜快马蹄。风光不负约，樽酒会长携。
游李氏园池二首·其一
作者：刘攽
朝代：宋

从人问乔木，系马得名园。柳带晴先绿，禽声暖更喧。临池照清水，拂石置芳樽。不畏归侵夜，严城未掩门。
游李氏园池二首·其一
作者：刘攽
朝代：宋

从人问乔木，繫马得名园。
柳带晴先绿，禽声暖更喧。
临池照清水，拂石置芳樽。
不畏归侵夜，严城未掩门。
游李氏园池二首·其二
作者：刘攽
朝代：宋
体裁：五言律诗

树密浑成坞，花深更有蹊。来游春尚浅，重到客应迷。已近无人境，深怜快马蹄。风光不负约，樽酒会长携。
游济堤傅家园亭
作者：刘攽
朝代：宋

济水与河俱至海，陶邱之北川原改。
由来天事不可料，黄浊长存清晦在。
犹余平堤十里长，逶迤东注如高冈。
水泉味甘土脉腻，固知余润宜群芳。
君家园籞临济堤，荆扉茅屋随高低。
当轩古木密如盖，无数杂花行有蹊。
谷虚遥闻樵斧应，昼静便有幽禽啼。
穿栽卜筑事未已，上为层台深凿溪。
东邻可买莫惜费，腊月课种当令齐。
柳绿正如陶令宅，桃红应似晋人迷。
城中老守厌窘束，行乐得至城东西。
此家园亭可屡往，薄酒自足充提携。
游济堤傅家园亭
作者：刘攽
朝代：宋

济水与河俱至海，陶邱之北川原改。由来天事不可料，黄浊长存清晦在。犹馀平堤十里长，逶迤东注如高冈。水泉味甘土脉腻，固知馀润宜群芳。君家园籞临济堤，荆扉茅屋随高低。当轩古木密如盖，无数杂花行有蹊。谷虚遥闻樵斧应，昼静便有幽禽啼。穿栽卜筑事未已，上为层台深凿溪。东邻可买莫惜费，腊月课种当令齐。柳绿正如陶令宅，桃红应似晋人迷。城中老守厌窘束，行乐得至城东西。此家园亭可屡往，薄酒自足充提携。
游玉仙观寄王四十
作者：刘攽
朝代：宋
体裁：七言律诗

紫府仙真冰雪颜，丹梯岑寂试来攀。翠鬟濯玉交团扇，浓雾喷香闇博山。不信异人能到此，正怜春意已归还。吹笙化舄知君事，犹恨来游先后间。
游环溪
作者：刘攽
朝代：宋

赤日红尘几悔来，垂杨渌水眼先开。踏花酌酒到佳处，把钓临流始此回。漾漾溪流碧照天，荇丝荷叶小如钱。容易白鱼时挂网，插生幽鹭肯回船。
游环溪·其一
作者：刘攽
朝代：宋
体裁：七言绝句

赤日红尘几悔来，垂杨渌水眼先开。踏花酌酒到佳处，把钓临流始此回。
游环溪·其二
作者：刘攽
朝代：宋
体裁：七言绝句

漾漾溪流碧照天，荇丝荷叶小如钱。容易白鱼时挂网，插生幽鹭肯回船。
游章运判园亭
作者：刘攽
朝代：宋

自有林亭不种花，总将春色寄邻家。桃红梅白须寻得，暮去朝来不算赊。客舍栽花欲为主，出门骑马即天涯。何时置得寻常地，管领春风属自家。
游章运判园亭·其一
作者：刘攽
朝代：宋
体裁：七言绝句

自有林亭不种花，总将春色寄邻家。桃红梅白须寻得，暮去朝来不算赊。
游章运判园亭·其二
作者：刘攽
朝代：宋
体裁：七言绝句

客舍栽花欲为主，出门骑马即天涯。何时置得寻常地，管领春风属自家。
游船
作者：刘攽
朝代：宋

太液沧波北下流，依然清浅可胜舟。浴凫鸣鹤辉辉日，折苇衰荷澹澹秋。胜境陈前终不厌，机心去尽了无愁。宋生善赋登临兴，华发相从免独游。
游船
作者：刘攽
朝代：宋

太液沧波北下流，依然清浅可胜舟。
浴鳬鸣鹤辉辉日，折苇衰荷澹澹秋。
胜境陈前终不厌，机心去尽了无愁。
宋生善赋登临兴，华髮相从免独游。
湖口
作者：刘攽
朝代：宋

三日湖云不肯晴，四山冥晦与川平。系船汀树无人语，卧听波涛澒洞声。清溪物色亦消忧，风雨何辞有滞留。定似湖边钓鱼客，一生家事托孤舟。本自悠悠物外人，每逢山水为情亲。惭愧湖波淹客棹，到官不畏上官嗔。
湖口·其一
作者：刘攽
朝代：宋

三日湖云不肯晴，四山冥晦与川平。系船汀树无人语，卧听波涛澒洞声。
湖口·其一
作者：刘攽
朝代：宋

三日湖云不肯晴，四山冥晦与川平。
繫船汀树无人语，卧听波涛澒洞声。
湖口·其三
作者：刘攽
朝代：宋
体裁：七言绝句

本自悠悠物外人，每逢山水为情亲。惭愧湖波淹客棹，到官不畏上官嗔。
湖口·其二
作者：刘攽
朝代：宋

清溪物色亦消忧，风雨何辞有滞留。定似湖边钓鱼客，一生家事托孤舟。
湖口·其二
作者：刘攽
朝代：宋

清溪物色亦消忧，风雨何辞有滞留。
定似湖边钓鱼客，一生家事託孤舟。
湖口阻风
作者：刘攽
朝代：宋
体裁：七言绝句

风波迂直路何限，云水凄凉秋向高。百里淹留还信宿，可堪残日看惊涛。
湘中阻风
作者：刘攽
朝代：宋

十月北风不肯回，湘中白浪高成堆。小如飞鸥大奔马，一辈才去群复来。一旬阴云色死灰，划劙掀簸初全开。晨阳照空幸澄澈，蜚廉暴怒犹喧豗。系舟沙渚依曲隈，岁晏永路真悠哉。棹夫卷缩亦何恨，时乎宁有材不材。
湘中阻风
作者：刘攽
朝代：宋

十月北风不肯回，湘中白浪高成堆。
小如飞鸥大奔马，一辈纔去群復来。
一旬阴云色死灰，划劙掀簸初全开。
晨阳照空幸澄澈，蜚廉暴怒犹喧豗。
繫舟沙渚依曲隈，岁晏永路真悠哉。
棹夫卷缩亦何恨，时乎宁有材不材。
溪上
作者：刘攽
朝代：宋
体裁：五言排律

窄地穿茨拙，高城晚日斜。竹篱侵水面，溪女浣汀沙。老树垂朱实，悬藤结白花。绿萍浮碎点，芳杜上新芽。一邑过千室，十金无数家。鱼虾与菰米，惆怅此生涯。
滑州罢为白马县舍弟司法省归寄此诗
作者：刘攽
朝代：宋
体裁：五言律诗

散军收棨戟，改邑壮三畿。太守朝行在，诸曹自免归。大河终北注，旅雁独南飞。迟尔宽相忆，他时信息稀。
漫成
作者：刘攽
朝代：宋
体裁：五言律诗

经旬柳已绿，过雨草齐生。无事观儿戏，閒游识鸟情。看花低帽立，弄水棹舟行。宦学都如梦，浮生底自名。
潼关
作者：刘攽
朝代：宋

上有苍苍山，下有浑浑流。两崖类筑甬，中道才容辀。关门密相望，设险非一秋。借问前代人，屈指嬴与刘。乃知伯王功，天险参人谋。百二制六国，一面当诸侯。东惭洛阳薄，北视朝歌羞。时平郡国通，官守轻戈矛。旅程兹出关，怅然为淹留。
潼关
作者：刘攽
朝代：宋

上有苍苍山，下有浑浑流。
两崖类筑甬，中道纔容辀。
关门密相望，设险非一秋。
借问前代人，屈指嬴与刘。
乃知伯王功，天险参人谋。
百二制六国，一面当诸侯。
东惭洛阳薄，北视朝歌羞。
时平郡国通，官守轻戈矛。
旅程兹出关，怅然为淹留。
澄心堂纸
作者：刘攽
朝代：宋

当时百金售一幅，澄心堂中千万轴。
后人闻名宁復得，就令得之当不识。
澄心寺后阁弹琴
作者：刘攽
朝代：宋

高风动长松，萧瑟清我心。亦有琴上弦，尽得天外音。试复向城市，馀响终难寻。
澄心寺后阁弹琴
作者：刘攽
朝代：宋

高风动长松，萧瑟清我心。
亦有琴上絃，尽得天外音。
试復向城市，余响终难寻。
濮王任夫人挽词
作者：刘攽
朝代：宋
体裁：五言律诗

思齐疏庆族，圣善积慈恩。子贵哀荣在，舟移謦欬存。绋讴悲薤露，象服照鱼轩。惟有秦原望，东西见寝园。
灞涘望长安
作者：刘攽
朝代：宋

去国一回首，凭高因肆观。清川会灞涘，白日丽长安。魏阙中天直，南山并海寒。楼居云缥缈，城象斗阑干。即事感能赋，有情知永叹。不劳歌倚瑟，悽怆指邯郸。
灞涘望长安
作者：刘攽
朝代：宋

去国一回首，凭高因肆观。
清川会灞涘，白日丽长安。
魏阙中天直，南山并海寒。
楼居云缥缈，城象斗阑干。
即事感能赋，有情知永嘆。
不劳歌倚瑟，悽怆指邯郸。
火浣坛
作者：刘攽
朝代：宋

天游神不虚，火解形复见。明明学道心，不与劫火变。
火浣坛
作者：刘攽
朝代：宋

天游神不虚，火解形復见。
明明学道心，不与劫火变。
灯夕
作者：刘攽
朝代：宋
体裁：古风

烧灯陶永夜，击鼓劝沽酒。清月不作霜，微风乍摇柳。忽忽车转毂，戢戢人举首。欢乐聊及时，与谁论薄厚。
灯夕寄呈张学士
作者：刘攽
朝代：宋

东风一雨解萌芽，暖景重城有万家。霁后灯光犹妒月，春迟火树却催花。数声水调矜遗俗，十里珠帘胜馆娃。璧府谪仙归未得，会将骑鹤向人夸。
灯夕寄呈张学士
作者：刘攽
朝代：宋

东风一雨解萌芽，暖景重城有万家。
霁后灯光犹妬月，春迟火树却催花。
数声水调矜遗俗，十里珠帘胜馆娃。
璧府谪仙归未得，会将骑鹤向人夸。
灯夕都下
作者：刘攽
朝代：宋

元夕灯光岁益新，羁游四十五年春。
垂髫已识东西事，回首宛如前后身。
绣毂雕鞍驱不顾，丹台绛阙到无因。
清霜着屋风吹面，素月满庭吾故人。
灯夕都下
作者：刘攽
朝代：宋

元夕灯光岁益新，羁游四十五年春。垂髫已识东西事，回首宛如前后身。绣毂雕鞍驱不顾，丹台绛阙到无因。清霜著屋风吹面，素月满庭吾故人。
灯夕陈大夫来会张承议以病不出有诗赠陈次韵和之
作者：刘攽
朝代：宋
体裁：七言律诗

千灯光影彻春宵，红日明霞晃绮寮。上客欢娱得惊坐，佳人歌笑敌蓝桥。雪花带雨尘都埽，寒色兼风酒易消。一去章街尽眉妩，臂围犹怯月边朝。
灵壁张氏园亭二首
作者：刘攽
朝代：宋

落帆杨柳渚，步屧松竹园。丛石千岩秀，凉风万叶翻。主人昔傲吏，燕翼此衡门。略看题诗客，空令悲九原。密竹换啼鸟，清池添放鱼。悬藤林下坐，响石洞中居。兴趣自无尽，传闻那得虚。如何仲长子，刻意但成书。
灵壁张氏园亭二首·其一
作者：刘攽
朝代：宋
体裁：五言律诗

落帆杨柳渚，步屧松竹园。丛石千岩秀，凉风万叶翻。主人昔傲吏，燕翼此衡门。略看题诗客，空令悲九原。
灵壁张氏园亭二首·其二
作者：刘攽
朝代：宋
体裁：五言律诗

密竹换啼鸟，清池添放鱼。悬藤林下坐，响石洞中居。兴趣自无尽，传闻那得虚。如何仲长子，刻意但成书。
烧残树
作者：刘攽
朝代：宋
体裁：五言律诗

异时龙起蛰，一夕鸟焚巢。摧落残孤干，荒凉委近郊。莓苔深蚁穴，风雨诧神交。尚想知音遇，空心或远庖。
熙州行
作者：刘攽
朝代：宋

自胡请盟供贡职，关西二纪剽兵革。
胡人岁来受金帛，地虽国本常不惜。
帝家将军勇无敌，谋如转圜心匪席。
精神动天天不隔，凿空借筹皆硕画。
贾生属国试五饵，买臣朔方发十策。
偏师倏然尽西海，一月三捷犹余力。
百蛮解辫慕冠带，五郡扫地开城壁。
葱岭陂陀蒲类深，回笑秦并与禹绩。
尚书论功易等差，御史行封自明白。
武功貤爵十万金，彻侯印组丈二尺。
奋行过望理自尔，少从进熟来无极。
忆昔汉武开西域，天下骚然苦征役。
哀痛轮台置肥美，割弃造阳损斗僻。
岂知洮河宜种稻，此去凉州皆白麦。
女桑被野水泉甘，吴儿力耕秦妇织。
行子虽为万里程，居人坐盈九年食。
熙州欢娱军事息，天王圣明丞相直。
熙州行
作者：刘攽
朝代：宋

自胡请盟供贡职，关西二纪剽兵革。胡人岁来受金帛，地虽国本常不惜。帝家将军勇无敌，谋如转圜心匪席。精神动天天不隔，凿空借筹皆硕画。贾生属国试五饵，买臣朔方发十策。偏师倏然尽西海，一月三捷犹馀力。百蛮解辫慕冠带，五郡扫地开城壁。葱岭陂陀蒲类深，回笑秦并与禹绩。尚书论功易等差，御史行封自明白。武功貤爵十万金，彻侯印组丈二尺。奋行过望理自尔，少从进熟来无极。忆昔汉武开西域，天下骚然苦征役。哀痛轮台置肥美，割弃造阳损斗僻。岂知洮河宜种稻，此去凉州皆白麦。女桑被野水泉甘，吴儿力耕秦妇织。行子虽为万里程，居人坐盈九年食。熙州欢娱军事息，天王圣明丞相直。
燕子来马上作
作者：刘攽
朝代：宋
体裁：七言律诗

马上春寒透客衣，半晴天气燕飞飞。不知社日明朝是，转忆吾庐共尔归。风外轻轻双翼疾，沙边款款数声微。畏人自习人间世，何事江鸥浪见机。
献欧阳永叔
作者：刘攽
朝代：宋

毛生重九鼎，剧孟雄敌国。布衣未易轻，壮士多感激。遍读近古书，仰求当时人。胶弦非工声，直钓良苦辛。举世无与游，行且三十春。岂乏富贵士，相视犹埃尘。屈指东诸侯，侧闻廷中臣。霜毛九皋鹤，绝足大野麟。往者移太常，正气横苍旻。连翩少垂翼，浩荡俄纵鳞。天衢自兹亨，要路实有津。谏疏必焚草，王言粲如纶。云霄入顾眄，方牧宁逡巡。岂惟国忧贤，固是材致身。南金一销铄，荆玉成缁磷。少留股肱郡，不废廊庙珍。道悠任逾重，文雄声益振。指掌五代论，藻鉴盈门宾。信陵虚左乘，程子倾盖亲。意气已然诺，许与忘旧新。孤剑虽蒯缑，丈夫不羞贫。愿言敝缊袍，试托狐貉邻。往无鲍叔知，那识夷吾仁。毋令箕山客，洗耳兹水濒。
献欧阳永叔
作者：刘攽
朝代：宋

毛生重九鼎，剧孟雄敌国。
布衣未易轻，壮士多感激。
遍读近古书，仰求当时人。
胶絃非工声，直钓良苦辛。
举世无与游，行且三十春。
岂乏富贵士，相视犹埃尘。
屈指东诸侯，侧闻廷中臣。
霜毛九皋鹤，绝足大野麟。
往者移太常，正气横苍旻。
连翩少垂翼，浩荡俄纵鳞。
天衢自兹亨，要路实有津。
谏疏必焚草，王言粲如纶。
云霄入顾眄，方牧宁逡巡。
岂惟国忧贤，固是材致身。
南金一销铄，荆玉成缁磷。
少留股肱郡，不废廊庙珍。
道悠任逾重，文雄声益振。
指掌五代论，藻鑑盈门宾。
信陵虚左乘，程子倾盖亲。
意气已然诺，许与忘旧新。
孤剑虽蒯缑，丈夫不羞贫。
愿言敝缊袍，试託狐貉邻。
往无鲍叔知，那识夷吾仁。
毋令箕山客，洗耳兹水濒。
王仲至使北
作者：刘攽
朝代：宋

朔雪如沙万里程，幽阴戴斗正严凝。
终军何必功横草，沈尹无烦夕饮冰。
茗粥迩来夸湩酪，毡裘仍自愧绵缯。
岁寒拜日穹庐外，想见东南瑞气昇。
王仲至使北
作者：刘攽
朝代：宋

朔雪如沙万里程，幽阴戴斗正严凝。终军何必功横草，沈尹无烦夕饮冰。茗粥迩来誇湩酪，毡裘仍自愧绵缯。岁寒拜日穹庐外，想见东南瑞气升。
王史馆园
作者：刘攽
朝代：宋

鸣泉傍舍水翻车，修竹连云曲径斜。谢傅东山非独往，酂侯避地此传家。丹椒红桂随时实，绿芰绯薇触处花。到客可能忘外事，断年相与玩芳华。
王史馆园
作者：刘攽
朝代：宋

鸣泉傍舍水翻车，修竹连云曲径斜。
谢傅东山非独往，酇侯避地此传家。
丹椒红桂随时实，绿芰绯薇触处花。
到客可能忘外事，断年相与玩芳华。
王四十处见舅氏所录外祖与日本国僧诗并此僧诗书作五言
作者：刘攽
朝代：宋

沧波浩无涯，泱漭际朝日。安知鲛鱼渊，而有邑居室。便风送来帆，夙昔多人物。始信天地间，见闻岂云悉。惆怅蓬莱说，胡为浪自黜。夷倭与侏离，九译迷彷佛。书问顾已同，纸墨存落笔。俛仰六十年，举指不任屈。好事见君家，闻诗初未失。杜邺富小学，平通知祖述。鄙老独何能，执书几涕出。
王四十处见舅氏所录外祖与日本国僧诗并此僧诗书作五言
作者：刘攽
朝代：宋

沧波浩无涯，泱漭际朝日。
安知鲛鱼渊，而有邑居室。
便风送来颿，夙昔多人物。
始信天地间，见闻岂云悉。
惆怅蓬莱说，胡为浪自黜。
夷倭与侏离，九译迷彷佛。
书问顾已同，纸墨存落笔。
俛仰六十年，举指不任屈。
好事见君家，闻诗初未失。
杜邺富小学，平通知祖述。
鄙老独何能，执书几涕出。
王四十监鸿庆宫
作者：刘攽
朝代：宋

沛邑祠原庙，明年启寿宫。真游追柱史，吏隐即冥鸿。苑路连修竹，儿歌习大风。海凫随步武，笙鹤下虚空。司马官园令，千秋擢寝中。书成大人赋，梦识白头翁。北阙縻徐乐，丹砂愧葛洪。帝乡那可问，相望五云东。
王四十监鸿庆宫
作者：刘攽
朝代：宋

沛邑祠原庙，明年启寿宫。
真游追柱史，吏隠即冥鸿。
苑路连修竹，儿歌习大风。
海鳬随步武，笙鹤下虚空。
司马官园令，千秋擢寝中。
书成大人赋，梦识白头翁。
北阙縻徐乐，丹砂愧葛洪。
帝乡那可问，相望五云东。
王太傅河北阅马
作者：刘攽
朝代：宋
体裁：五言律诗

丰草河壖地，平沙冀北区。离宫连苜蓿，旧苑半騊駼。夫子深诗者，无邪颁使乎。宁令汉马少，不议击匈奴。
王家酒楼
作者：刘攽
朝代：宋

君不见天汉桥下东流河，浑浑瀚瀚无停波。游人阅水看白日，骇浪瞥远红影蹉。感叹世事亦如此，振顿两足行吟哦。提钱买酒聊取醉，道傍高楼正嵯峨。白银角盆大如艑，臛鸡煮蟹随纷罗。黄花满把照眼丽，红裙女儿前艳歌。乐酣兴极事反覆，旧欢脱落新愁多。夷门城东门，南对屠儿墓。信陵今安在，宾客散如雾。窃符事可鄙，袖椎复何慕。犹令主人成大功，千岁英名若可遇。笑杀平原君，耻从毛薛游。选士十九人，毛遂晚见收。丈夫一身贵特达，因人成事良足羞。
王家酒楼
作者：刘攽
朝代：宋

君不见天汉桥下东流河，浑浑瀚瀚无停波。
游人阅水看白日，骇浪瞥远红影蹉。
感嘆世事亦如此，振顿两足行吟哦。
提钱买酒聊取醉，道傍高楼正嵯峨。
白银角盆大如艑，臛鸡煮蟹随纷罗。
黄花满把照眼丽，红裙女儿前艷歌。
乐酣兴极事反覆，旧欢脱落新愁多。
夷门城东门，南对屠儿墓。
信陵今安在，宾客散如雾。
窃符事可鄙，袖椎復何慕。
犹令主人成大功，千岁英名若可遇。
笑杀平原君，耻从毛薛游。
选士十九人，毛遂晚见收。
丈夫一身贵特达，因人成事良足羞。
王广渊郎中挽诗
作者：刘攽
朝代：宋

家本秦川贵，旧传淮水占。省郎时望在，公族主恩兼。转烛风何急，栖尘草正纤。襄阳今罢市，涕泪万人沾。
王广渊郎中挽诗
作者：刘攽
朝代：宋

家本秦川贵，旧传淮水占。
省郎时望在，公族主恩兼。
转烛风何急，栖尘草正纤。
襄阳今罢市，涕泪万人霑。
王正仲林子中联舟西上过睢阳寄书率尔成诗为报
作者：刘攽
朝代：宋

大帆如翼画江来，鼙鼓声乾虺虺雷。洛水登仙惟李郭，兔园延客得邹枚。寄书上有加餐饭，倾盖何时数举杯。想到石渠寻旧境，秋花著子遍庭槐。
王正仲林子中联舟西上过睢阳寄书率尔成诗为报
作者：刘攽
朝代：宋

大帆如翼画江来，鼙鼓声干虺虺雷。
洛水登仙惟李郭，兔园延客得邹枚。
寄书上有加餐饭，倾盖何时数举杯。
想到石渠寻旧境，秋花着子遍庭槐。
玩芳亭
作者：刘攽
朝代：宋
体裁：五言律诗

谁与玩芳草，慨然思古人。东风千里目，红蕊一城春。贺燕自高下，浮云无旧新。南山际沧海，更觉尔为邻。
瑞荷
作者：刘攽
朝代：宋

西濠本连金水河，天潢之下分余波。
波深水静生物秀，十步百步皆圆荷。
五月浮舟人不见，瑞荷亭亭尤可羡。
连二雕成白玉盘，合欢裁作青油扇。
浣纱女子红莲房，背面照镜匀鲜粧。
斜阳弄影并高盖，下有戢翼双鸳鸯。
人情贵少瑞云美，亦自天和独钟此。
周王嘉禾献同颖，汉皇奇木夸连理。
君不见今年大田所收十万仓，上客为子歌吉祥。
瑞荷
作者：刘攽
朝代：宋

西濠本连金水河，天潢之下分馀波。波深水静生物秀，十步百步皆圆荷。五月浮舟人不见，瑞荷亭亭尤可羡。连二雕成白玉盘，合欢裁作青油扇。浣纱女子红莲房，背面照镜匀鲜妆。斜阳弄影并高盖，下有戢翼双鸳鸯。人情贵少瑞云美，亦自天和独钟此。周王嘉禾献同颖，汉皇奇木誇连理。君不见今年大田所收十万仓，上客为子歌吉祥。
瓜步
作者：刘攽
朝代：宋

苍苍林表山，下惟瓜步水。忆昔魏皇帝，百万尝驻此。饮马江水浑，扬旌朔风起。经营竟无成，叹咤有遗耻。去去常畏人，闵默垂五纪。大江限南北，天意固偶尔。奈何奸雄才，割据争虎视。不有神武功，畴能混书轨。吾闻清流战，王业实基始。楼船蔽空来，天堑才一苇。此时东流波，不足投马箠。煌煌轩台威，凛凛向千祀。
瓜步
作者：刘攽
朝代：宋

苍苍林表山，下惟瓜步水。
忆昔魏皇帝，百万尝驻此。
饮马江水浑，扬旌朔风起。
经营竟无成，嘆咤有遗耻。
去去常畏人，闵默垂五纪。
大江限南北，天意固偶尔。
奈何奸雄才，割据争虎视。
不有神武功，畴能混书轨。
吾闻清流战，王业实基始。
楼船蔽空来，天堑才一苇。
此时东流波，不足投马棰。
煌煌轩台威，凛凛向千祀。
画蟹
作者：刘攽
朝代：宋
体裁：古风

后蚓智不足，捕鼠功岂具。一为丹青录，能使万目顾。气凌龟龙蛰，势经沧海渡。微物亦有动，将非逢学误。
画雪扇子
作者：刘攽
朝代：宋
体裁：五言律诗

洒落瑶花薄，苍茫杀气深。因风惊拂面，濯热幸开襟。夜色非关月，朝云不待阴。秋风来应起，好在郢中吟。
画鹤
作者：刘攽
朝代：宋

置此怜神骏，三年故不飞。轩车宁假宠，野客会忘机。燕雀那相笑，凫鹥直自肥。蓬莱千万里，正想玉为衣。
画鹤
作者：刘攽
朝代：宋

置此怜神骏，三年故不飞。
轩车宁假宠，野客会忘机。
燕雀那相笑，鳬鹥直自肥。
蓬莱千万里，正想玉为衣。
画龙
作者：刘攽
朝代：宋

南人谒雨争图龙，画师放笔为老雄。
烟云满壁夺昼色，雷电应手生狂风。
观者皆惊牙爪动，攫拏意似翻长空。
吾疑奋迅出户牖，何事经时留此中。
共言叶公初好画，当时亦有神龙下。
天意为霖非尔能，世俗慕真聊事假。
画龙
作者：刘攽
朝代：宋

南人谒雨争图龙，画师放笔为老雄。烟云满壁夺昼色，雷电应手生狂风。观者皆惊牙爪动，攫拿意似翻长空。吾疑奋迅出户牖，何事经时留此中。共言叶公初好画，当时亦有神龙下。天意为霖非尔能，世俗慕真聊事假。
畏途
作者：刘攽
朝代：宋

畏途十杀一，昧者已知戒。奔航失维楫，将恐亦同败。凝冰难长清，甘醴复先坏。桔槔独知道，俯仰非有罪。
畏途
作者：刘攽
朝代：宋

畏途十杀一，昧者已知戒。
奔航失维檝，将恐亦同败。
凝冰难长清，甘醴復先坏。
桔槔独知道，俯仰非有罪。
留别傅钦之
作者：刘攽
朝代：宋
体裁：五言律诗

驱车长值险，投足正临深。白首抱壹意，故人知此心。巢禽欢避弋，辙鲋偶为霖。去矣江湖兴，凄然东武吟。
留别苏安上
作者：刘攽
朝代：宋

高閤横霄梧十寻，回廊曲槛昼阴阴。期年不就长杨赋，晚岁空为梁甫吟。童稚相亲俱白发，风波失所更情深。沧溟极目云涛壮，相见胸中快病襟。
留别苏安上
作者：刘攽
朝代：宋

高閤横霄梧十寻，回廊曲槛昼阴阴。
期年不就长杨赋，晚岁空为梁甫吟。
童稚相亲俱白髮，风波失所更情深。
沧溟极目云涛壮，相见胸中快病襟。
留别诸兄弟
作者：刘攽
朝代：宋
体裁：五言律诗

羁游路万里，物色共悽然。霖雨伤秋意，西南接漏天。壶公缩地远，列子御风旋。信有神仙术，诸公一见怜。
留张十二宿
作者：刘攽
朝代：宋

静外尘土息，故人从我游。襟怀已潇洒，杯酒聊劝酬。大笑呼五白，浩歌遣四愁。劳生如此少，叹息为君留。
留张十二宿
作者：刘攽
朝代：宋

静外尘土息，故人从我游。
襟怀已潇洒，杯酒聊劝酬。
大笑呼五白，浩歌遣四愁。
劳生如此少，嘆息为君留。
登东山小鲁
作者：刘攽
朝代：宋

惟昔宣尼氏，登山俯大东。隘然轻鲁国，不复梦周公。洙泗秋毫外，龟蒙聚米中。浮埃殊扰扰，斗蚁竟匆匆。游观情应类，临河事不同。岂将千乘富，一换舞雩风。
登东山小鲁
作者：刘攽
朝代：宋

惟昔宣尼氏，登山俯大东。
隘然轻鲁国，不復梦周公。
洙泗秋毫外，龟蒙聚米中。
浮埃殊扰扰，斗蚁竟匆匆。
游观情应类，临河事不同。
岂将千乘富，一换舞雩风。
登城望山
作者：刘攽
朝代：宋

城隅见连山，苍翠横座中。白云卷霄汉，千叠张屏风。此地有佳致，望望情不穷。忽如出尘寰，相对前后峰。古墙有石色，草树仍蒙笼。樵隐事不一，养痾方易容。
登城望山
作者：刘攽
朝代：宋

城隅见连山，苍翠横座中。
白云卷霄汉，千迭张屏风。
此地有佳致，望望情不穷。
忽如出尘寰，相对前后峰。
古墙有石色，草树仍蒙笼。
樵隠事不一，养痾方易容。
登慈佛寺
作者：刘攽
朝代：宋

清溪浅褰裳，嘉树大盈抱。
古寺向百年，地幽景冞好。
连峰拱苍翠，秋雨洗穹昊。
客至登高楼，西风动衰草。
雄豪昔未遇，饭粥殆将老。
岂知风云期，草昧及天造。
杖棰城下邑，倾囷载金宝。
良知积困约，固不慰枯槁。
铭勋久犹存，余烈漫浩浩。
空余祇树园，常此伊蒲祷。
阶除稍芜没，梁栋乍倾倒。
顾览为徘徊，物化那能道。
登慈佛寺
作者：刘攽
朝代：宋

清溪浅褰裳，嘉树大盈抱。古寺向百年，地幽景深好。连峰拱苍翠，秋雨洗穹昊。客至登高楼，西风动衰草。雄豪昔未遇，饭粥殆将老。岂知风云期，草昧及天造。杖箠城下邑，倾囷载金宝。良知积困约，固不慰枯槁。铭勋久犹存，馀烈漫浩浩。空馀祇树园，常此伊蒲祷。阶除稍芜没，梁栋乍倾倒。顾览为徘徊，物化那能道。
登楼
作者：刘攽
朝代：宋
体裁：七言绝句

城外园林非一主，春风总总为开花。游蜂语燕随人眼，过尽南家与北家。
登楼
作者：刘攽
朝代：宋
体裁：五言律诗

溪谷含冰雪，川原见草芽。春生三峡水，日照万人家。时节长如此，风光会有涯。唯应多美酒，厌看海棠花。
登浴室院阁
作者：刘攽
朝代：宋

秋霁登临好，危栏百尺梯。层城斜照里，双阙五云西。杂树黄映绿，生烟高复低。章台少年子，走马锦障泥。稍出红尘外，方知万象虚。林端辨远水，楼角怪行车。灯续黄金像，香馀贝叶书。谁能捐世事，即地亦山居。
登浴室院阁·其一
作者：刘攽
朝代：宋

秋霁登临好，危栏百尺梯。
层城斜照裏，双阙五云西。
杂树黄映绿，生烟高復低。
章台少年子，走马锦障泥。
登浴室院阁·其一
作者：刘攽
朝代：宋

秋霁登临好，危栏百尺梯。层城斜照里，双阙五云西。杂树黄映绿，生烟高复低。章台少年子，走马锦障泥。
登浴室院阁·其二
作者：刘攽
朝代：宋

稍出红尘外，方知万象虚。
林端辨远水，楼角怪行车。
灯续黄金像，香余贝叶书。
谁能捐世事，即地亦山居。
登浴室院阁·其二
作者：刘攽
朝代：宋

稍出红尘外，方知万象虚。林端辨远水，楼角怪行车。灯续黄金像，香馀贝叶书。谁能捐世事，即地亦山居。
登瓜步魏武庙
作者：刘攽
朝代：宋
体裁：古风

阴崖不见日，侧径劣容步。鬼神宅冢奥，与物随绘塑。惟惜饮马初，想见投鞍处。木落山势高，潮平洲渚露。
盆山
作者：刘攽
朝代：宋
体裁：古风

青泉盈池底白石，中有高山高不极。连峰绝壑知几许，朝霏暝烟无定色。山下清波清浅流，鱼龙浩荡芥为舟。今君欲渡何由得，纵有神仙君不识。
盆池
作者：刘攽
朝代：宋

覆杯坳堂上，儿戏种莲芰。
自怜守甔石，及物功已细。
虫鱼共涵泳，苹萍生自恣。
清澄照毛髮，列宿镇三四。
炎风久无雨，淮海日腾沸。
岂不潜蛟龙，莫肯救憔悴。
惜哉万里波，贻此升斗愧。
人当问能否，何必嫌小器。
盆池
作者：刘攽
朝代：宋

覆杯坳堂上，儿戏种莲芰。自怜守甔石，及物功已细。虫鱼共涵泳，蘋萍生自恣。清澄照毛发，列宿镇三四。炎风久无雨，淮海日腾沸。岂不潜蛟龙，莫肯救憔悴。惜哉万里波，贻此升斗愧。人当问能否，何必嫌小器。
省中寄王平甫
作者：刘攽
朝代：宋
体裁：五言律诗

簿领秃千兔，禺中强一餐。未为勤事吏，空负写书官。奇兽名天禄，层楼近井干。林花今正盛，梦想月边寒。
省宿
作者：刘攽
朝代：宋

开旦文书整日劳，漏传门掩谢诸曹。小庭待月久不下，乔木降风空自高。旧学荒芜多梦寐，微官补益抵分毫。秋来鬓发看成雪，不似潘生始二毛。
省宿
作者：刘攽
朝代：宋

开旦文书整日劳，漏传门掩谢诸曹。
小庭待月久不下，乔木降风空自高。
旧学荒芜多梦寐，微官补益抵分毫。
秋来鬓髮看成雪，不似潘生始二毛。
眼昏
作者：刘攽
朝代：宋
体裁：五言律诗

因循衰便至，邂逅眼成昏。稍与诗书隔，初惭长老言。谈空迷起灭，蝇翼竞飞翻。懒卧称长策，深居欲杜门。
神宗皇帝挽诗四首
作者：刘攽
朝代：宋

制作夸三正，规模壮百王。自然推大略，谁得望清光。东乐来蟠木，南琛过越裳。白云那可测，应复向汾阳。绵宇正欢心，虞韶骤遏音。戴天忧杞国，就日怅崦岑。贯朽三泉府，方输九牧金。斯民已仁寿，至理更难忱。四塞联初郡，千官仅代工。舟车逾汉迹，台省变唐风。贤杰程能际，戎夷率服中。轩威百年在，何必画周公。晚驾严仙御，西巡即旧都。天寒馀鹤语，弓堕脱龙须。白发孤臣泪，清湘万里途。无由宣室问，回首叫苍梧。
神宗皇帝挽诗四首·其一
作者：刘攽
朝代：宋

制作夸三正，规模壮百王。自然推大略，谁得望清光。东乐来蟠木，南琛过越裳。白云那可测，应复向汾阳。
神宗皇帝挽诗四首·其一
作者：刘攽
朝代：宋

制作夸三正，规模壮百王。
自然推大略，谁得望清光。
东乐来蟠木，南琛过越裳。
白云那可测，应復向汾阳。
神宗皇帝挽诗四首·其三
作者：刘攽
朝代：宋
体裁：五言律诗

四塞联初郡，千官仅代工。舟车逾汉迹，台省变唐风。贤杰程能际，戎夷率服中。轩威百年在，何必画周公。
神宗皇帝挽诗四首·其二
作者：刘攽
朝代：宋
体裁：五言律诗

绵宇正欢心，虞韶骤遏音。戴天忧杞国，就日怅崦岑。贯朽三泉府，方输九牧金。斯民已仁寿，至理更难忱。
神宗皇帝挽诗四首·其四
作者：刘攽
朝代：宋

晚驾严仙御，西巡即旧都。
天寒余鹤语，弓堕脱龙鬚。
白髮孤臣泪，清湘万里途。
无由宣室问，回首叫苍梧。
神宗皇帝挽诗四首·其四
作者：刘攽
朝代：宋

晚驾严仙御，西巡即旧都。天寒馀鹤语，弓堕脱龙须。白发孤臣泪，清湘万里途。无由宣室问，回首叫苍梧。
禁烟游园
作者：刘攽
朝代：宋

寒食风光雨敛尘，病余寒极强颁春。
传呼广陌双摇旆，乘兴名园一柅轮。
列座宾寮皆俊雅，绕池花木尽奇珍。
长吟浅醉归时晚，蜡炬荧煌改火新。
禁烟游园
作者：刘攽
朝代：宋

寒食风光雨敛尘，病馀寒极强颁春。传呼广陌双摇旆，乘兴名园一柅轮。列座宾寮皆俊雅，绕池花木尽奇珍。长吟浅醉归时晚，蜡炬荧煌改火新。
秋园
作者：刘攽
朝代：宋
体裁：古风

夕阳下西山，反照林杪赤。初惊秋事早，远见霜叶色。山林得吾心，消散理轻策。翠香袭晚秀，柔紫拾新坼。凉蝉时一声，栖鸟相敛翼。还归卧南檐，初月照虚碧。
秋园晚步
作者：刘攽
朝代：宋

惨惨高秋兴，萧萧欲暮天。地荒逢败叶，日下听残蝉。感物偏无赖，悲秋私自怜。如今已如此，何待二毛年。摇落西风早，苍茫晚日斜。木兰休紫艳，篱菊委黄花。兴似陶潜赋，愁如庾信家。向来吟思苦，直恐鬓霜华。
秋园晚步·其一
作者：刘攽
朝代：宋

惨惨高秋兴，萧萧欲暮天。地荒逢败叶，日下听残蝉。感物偏无赖，悲秋私自怜。如今已如此，何待二毛年。
秋园晚步·其一
作者：刘攽
朝代：宋

惨惨高秋兴，萧萧欲暮天。
地荒逢败叶，日下听残蝉。
感物偏无頼，悲秋私自怜。
如今已如此，何待二毛年。
秋园晚步·其二
作者：刘攽
朝代：宋

摇落西风早，苍茫晚日斜。木兰休紫艳，篱菊委黄花。兴似陶潜赋，愁如庾信家。向来吟思苦，直恐鬓霜华。
秋园晚步·其二
作者：刘攽
朝代：宋

摇落西风早，苍茫晚日斜。
木兰休紫艷，篱菊委黄花。
兴似陶潜赋，愁如庾信家。
向来吟思苦，直恐鬓霜华。
秋尽野次
作者：刘攽
朝代：宋

丹椒结子菊花黄，山路秋高草木香。日出鸡鸣下乔树，人来犬吠透疏篁。湖水弥天未觉秋，暂辞鞍马寄扁舟。菰蒲无禁鱼无税，谁似溪翁得自由。
秋尽野次·其一
作者：刘攽
朝代：宋

丹椒结子菊花黄，山路秋高草木香。
日出鷄鸣下乔树，人来犬吠透疏篁。
秋尽野次·其一
作者：刘攽
朝代：宋

丹椒结子菊花黄，山路秋高草木香。日出鸡鸣下乔树，人来犬吠透疏篁。
秋尽野次·其二
作者：刘攽
朝代：宋
体裁：七言绝句

湖水弥天未觉秋，暂辞鞍马寄扁舟。菰蒲无禁鱼无税，谁似溪翁得自由。
秋怀二首
作者：刘攽
朝代：宋

摇落看秋色，淹留倦郢城。登临想自昔，风土最含情。白露黄橙熟，清风绿桂生。异乡随众醉，须尔析朝酲。蒹葭晚已变，天宇向来高。风露一潇洒，江湖久郁陶。鲈鱼越人脍，白露广陵涛。归兴凭三鸟，悲秋叹二毛。
秋怀二首·其一
作者：刘攽
朝代：宋
体裁：五言律诗

摇落看秋色，淹留倦郢城。登临想自昔，风土最含情。白露黄橙熟，清风绿桂生。异乡随众醉，须尔析朝酲。
秋怀二首·其二
作者：刘攽
朝代：宋

蒹葭晚已变，天宇向来高。风露一潇洒，江湖久郁陶。鲈鱼越人脍，白露广陵涛。归兴凭三鸟，悲秋叹二毛。
秋怀二首·其二
作者：刘攽
朝代：宋

蒹葭晚已变，天宇向来高。
风露一潇洒，江湖久鬰陶。
鲈鱼越人脍，白露广陵涛。
归兴凭三鸟，悲秋嘆二毛。
秋日寄杨十七
作者：刘攽
朝代：宋

檐日辉辉过午天，榱风槭槭未霜前。不甘翠叶无时落，已分黄花特地鲜。富贵应须三寸舌，文章不及一囊钱。诗翁白发经秋甚，为问穷愁有几篇。
秋日寄杨十七
作者：刘攽
朝代：宋

檐日辉辉过午天，榱风槭槭未霜前。
不甘翠叶无时落，已分黄花特地鲜。
富贵应须三寸舌，文章不及一囊钱。
诗翁白髮经秋甚，为问穷愁有几篇。
秋暑呈冯守
作者：刘攽
朝代：宋
体裁：五言律诗

秋律何时效，炎云莫肯阴。烈风长鼓鞴，去水亦流金。藿食无求饱，单絺不自任。开怀幸宽政，事省得清心。
秋热
作者：刘攽
朝代：宋
体裁：古风

百里异风土，我行岂蛮越。中星正常象，未与京洛别。肃霜乃温风，授衣甫絺葛。林蜩沸如羹，芳草香未歇。天令不可推，有时倒生杀。九土皆若然，蒸灼何由豁。忆昔过秦陇，连山看秋雪。阴风鸿雁号，积冻松桧折。驱车渡河洛，反顾尚明灭。大笑咫尺途，居然异寒热。
秋热
作者：刘攽
朝代：宋

蒸暑淹南国，季秋如长夏。炎凉乱平分，天地错常化。短日回朱光，六龙顿其驾。暵似山泽焚，惮我如不暇。反思岁聿暮，却顾旦辄夜。宁忍窥昆虫，干时事矜诧。
秋热
作者：刘攽
朝代：宋

蒸暑淹南国，季秋如长夏。
炎凉乱平分，天地错常化。
短日迴朱光，六龙顿其驾。
暵似山泽焚，惮我如不暇。
反思岁聿暮，却顾旦辄夜。
宁忍窥昆虫，干时事矜诧。
秋过荐福院竹亭
作者：刘攽
朝代：宋

入秋才一到，风物已凄凉。旧筱全侵席，新梢乱出墙。萧萧吹叶雨，稍稍坠枝霜。为有留人意，嘉游不可忘。开门金锁碎，绕径碧檀栾。钟呗风馀韵，房栊日暮寒。老僧长入定，好鸟故相看。何事扁舟客，殷勤觅钓竿。
秋过荐福院竹亭·其一
作者：刘攽
朝代：宋

入秋才一到，风物已凄凉。旧筱全侵席，新梢乱出墙。萧萧吹叶雨，稍稍坠枝霜。为有留人意，嘉游不可忘。
秋过荐福院竹亭·其一
作者：刘攽
朝代：宋

入秋纔一到，风物已凄凉。
旧篠全侵席，新梢乱出墙。
萧萧吹叶雨，稍稍坠枝霜。
为有留人意，嘉游不可忘。
秋过荐福院竹亭·其二
作者：刘攽
朝代：宋

开门金锁碎，绕径碧檀栾。
钟呗风余韵，房栊日暮寒。
老僧长入定，好鸟故相看。
何事扁舟客，殷勤觅钓竿。
秋过荐福院竹亭·其二
作者：刘攽
朝代：宋

开门金锁碎，绕径碧檀栾。钟呗风馀韵，房栊日暮寒。老僧长入定，好鸟故相看。何事扁舟客，殷勤觅钓竿。
秋雨
作者：刘攽
朝代：宋

南国秋常暑，凉风起自今。泄云无白日，度夕亦层阴。摇落梧楸意，萧条蟋蟀音。穷愁抵衰病，坐作老翁心。
秋雨
作者：刘攽
朝代：宋

南国秋常暑，凉风起自今。
洩云无白日，度夕亦层阴。
摇落梧楸意，萧条蟋蟀音。
穷愁抵衰病，坐作老翁心。
秋雨四首
作者：刘攽
朝代：宋

冷雨黄昏暮，秋声众叶喧。濯烦天宇阔，流恶楚江浑。蛙黾烦当道，鱼龙稍在门。一樽聊自劝，还欲笑臧孙。漠漠清秋雨，萧萧万宇寒。蛟龙移窟宅，江汉急波澜。瘴雾深蛮洞，旌旗湿汉官。南征愁失道，后土若为乾。海风吹暮雨，淮上始秋声。点滴潜滋润，阴沈未放晴。林塘云似密，水鉴镜来清。无事看鱼鸟，飞沈体亦轻。炎天常畏酒，秋兴忆开觞。海面孤云黑，林端一叶黄。岛夷歌似楚，村笛语如羌。更觉非吾土，登临思旧乡。
秋雨四首·其一
作者：刘攽
朝代：宋
体裁：五言律诗

冷雨黄昏暮，秋声众叶喧。濯烦天宇阔，流恶楚江浑。蛙黾烦当道，鱼龙稍在门。一樽聊自劝，还欲笑臧孙。
秋雨四首·其三
作者：刘攽
朝代：宋
体裁：五言律诗

海风吹暮雨，淮上始秋声。点滴潜滋润，阴沈未放晴。林塘云似密，水鉴镜来清。无事看鱼鸟，飞沈体亦轻。
秋雨四首·其二
作者：刘攽
朝代：宋

漠漠清秋雨，萧萧万宇寒。蛟龙移窟宅，江汉急波澜。瘴雾深蛮洞，旌旗湿汉官。南征愁失道，后土若为乾。
秋雨四首·其二
作者：刘攽
朝代：宋

漠漠清秋雨，萧萧万宇寒。
蛟龙移窟宅，江汉急波澜。
瘴雾深蛮洞，旌旗湿汉官。
南征愁失道，后土若为干。
秋雨四首·其四
作者：刘攽
朝代：宋
体裁：五言律诗

炎天常畏酒，秋兴忆开觞。海面孤云黑，林端一叶黄。岛夷歌似楚，村笛语如羌。更觉非吾土，登临思旧乡。
秋雪过相国寺
作者：刘攽
朝代：宋
体裁：七言绝句

六花飞舞满长安，古寺楼台白玉攒。长眉老僧见客语，两年秋雪就中寒。
种梧桐
作者：刘攽
朝代：宋
体裁：七言绝句

凤鸟非梧不息阴，梧桐非凤亦无禽。种桐阶戺有深意，欲伴幽人介独心。
种竹重寄子瞻
作者：刘攽
朝代：宋

官曹何独异吾庐，修竹成林手种初。
未必七贤皆纵逸，因从三昧得无余。
风声似水还成韵，日影填金尚觉疏。
旧事喜君能记忆，兴来当復埽墙书。
种竹重寄子瞻
作者：刘攽
朝代：宋

官曹何独异吾庐，修竹成林手种初。未必七贤皆纵逸，因从三昧得无馀。风声似水还成韵，日影填金尚觉疏。旧事喜君能记忆，兴来当复埽墙书。
种花
作者：刘攽
朝代：宋
体裁：七言绝句

种花栽药一番新，閒绕芳丛到日曛。莫笑人情不开豁，事曾经手自殷勤。
秘阁梅花
作者：刘攽
朝代：宋

始知丹禁密，独见早梅新。天上应常雪，人间未有春。乱香交砌草，疏影媚庭筠。浪作瀛洲客，催成白发人。
秘阁梅花
作者：刘攽
朝代：宋

始知丹禁密，独见早梅新。
天上应常雪，人间未有春。
乱香交砌草，疏影媚庭筠。
浪作瀛洲客，催成白髮人。
秦国公主挽诗
作者：刘攽
朝代：宋
体裁：五言律诗

渭阳追舅氏，婺女嫁天孙。平日诸姑问，当时赤绶尊。烟波空北渚，荻竹自长门。后夜秦楼月，哀箫閟九原。
移居观音寺
作者：刘攽
朝代：宋

栖息避城市，尘埃将浼人。
虚空见佛性，简傲得吾真。
霜过草木改，斋余鸟雀驯。
席门常昼闭，谁与驻车轮。
移居观音寺
作者：刘攽
朝代：宋

栖息避城市，尘埃将浼人。虚空见佛性，简傲得吾真。霜过草木改，斋馀鸟雀驯。席门常昼闭，谁与驻车轮。
移舟城东
作者：刘攽
朝代：宋

厌闻九衢车马喧，泛舟初出城东门。阴虹吐雨水势怒，河声浩浩如雷奔。棹工欢呼事拳捷，童稚变色愁惊魂。济危经险正当尔，安得拱默为希言。虽无清泠可浣涤，喜见黄浊来原原。便风催橹两快意，千里万里何足论。
移舟城东
作者：刘攽
朝代：宋

厌闻九衢车马喧，泛舟初出城东门。
阴虹吐雨水势怒，河声浩浩如雷奔。
棹工欢呼事拳捷，童稚变色愁惊魂。
济危经险正当尔，安得拱默为希言。
虽无清泠可澣涤，喜见黄浊来原原。
便风催橹两快意，千里万里何足论。
空同
作者：刘攽
朝代：宋

汝山不高鲜乔木，汝水不深无巨舟。荒草连天荆棘壮，土脉疏缓多废畴。三年力耕食不饱，一时不雨人相忧。负薪代炭集市井，耳聋眼瞑垂白头。土风薄陋趋向狭，一金之子称良谋。百年人物可料数，里闾未见兴公侯。君不见广成昔从空同居，猗玕亦云隐商馀。千年两士炯若日，希世之才安可诬。
空同
作者：刘攽
朝代：宋

汝山不高鲜乔木，汝水不深无巨舟。
荒草连天荆棘壮，土脉疏缓多废畴。
三年力耕食不饱，一时不雨人相忧。
负薪代炭集市井，耳聋眼瞑垂白头。
土风薄陋趋向狭，一金之子称良谋。
百年人物可料数，里闾未见兴公侯。
君不见广成昔从空同居，猗玕亦云隠商余。
千年两士炯若日，希世之才安可诬。
立春
作者：刘攽
朝代：宋

岁阴已暗去，春色复潜动。嘉树欲芳华，归鸿杂清哢。乾坤自长久，节物厌迎送。浊酒欢我愁，浩歌为谁纵。古人尽流水，世事皆宵梦。白日少借留，青春亦公共。举眼向高天，吾谋不能用。
立春
作者：刘攽
朝代：宋

岁阴已暗去，春色復潜动。
嘉树欲芳华，归鸿杂清咔。
干坤自长久，节物厌迎送。
浊酒欢我愁，浩歌为谁纵。
古人尽流水，世事皆宵梦。
白日少借留，青春亦公共。
举眼向高天，吾谋不能用。
立春
作者：刘攽
朝代：宋

得新矜白鬓，数九喜和风。菜甲成春事，郊园付野翁。天开池水碧，雪尽树梢红。颇复寻樵隐，柴门步武通。
立春
作者：刘攽
朝代：宋

得新矜白鬓，数九喜和风。
菜甲成春事，郊园付野翁。
天开池水碧，雪尽树梢红。
颇復寻樵隠，柴门步武通。
立春谢赐幡胜口号呈子瞻冲元内翰子开器资舍人
作者：刘攽
朝代：宋
体裁：七言律诗

立春幡胜紫宸朝，正以金珰插右貂。便觉阳和生暖律，俱承庆泽下层霄。奇零雪片依楼角，容易风威转柳条。七十无能不归去，强将衰白向颜韶。
章武殿
作者：刘攽
朝代：宋

历数归真主，乾坤仗义兵。南夷长后服，下国怨西征。麋鹿荒吴苑，梯航聚易京。春螽那恃力，朝菌欲长生。雷雨随金鼓，鹰鹯起旆旌。灵旗穊牛斗，白羽射欃枪。散地人谁保，连甍火彻明。晨门迎短箠，死骨断长鲸。父老前流涕，农夫未释耕。将军荐牛酒，恺乐会韶韺。虢灭虞何恃，崇亡纣亦倾。一戎终薄伐，再驾就升平。旧邑更脩武，行宫即顾成。奎芒垂篆刻，天质望氛清。羽卫严丹极，潮音接化城。欲回江海水，都作颂歌声。
章武殿
作者：刘攽
朝代：宋

历数归真主，干坤仗义兵。
南夷长后服，下国怨西征。
麋鹿荒吴苑，梯航聚易京。
春螽那恃力，朝菌欲长生。
雷雨随金鼓，鹰鹯起旆旌。
灵旗穊牛斗，白羽射欃枪。
散地人谁保，连甍火彻明。
晨门迎短棰，死骨断长鲸。
父老前流涕，农夫未释耕。
将军荐牛酒，恺乐会韶韺。
虢灭虞何恃，崇亡纣亦倾。
一戎终薄伐，再驾就昇平。
旧邑更修武，行宫即顾成。
奎芒垂篆刻，天质望氛清。
羽卫严丹极，潮音接化城。
欲回江海水，都作颂歌声。
端午
作者：刘攽
朝代：宋
体裁：五言律诗

万里荆州俗，今晨采药翁。浴兰从忌洁，服艾已同风。泛酒菖蒲细，含沙蝘蜓红。沉湘犹可问，角饭畏蛟龙。
竹冈
作者：刘攽
朝代：宋

夤缘映层阜，苍翠复春苔。君知爱霜雪，若个是龙材。
竹冈
作者：刘攽
朝代：宋

夤缘映层阜，苍翠復春苔。
君知爱霜雪，若个是龙材。
竹床
作者：刘攽
朝代：宋
体裁：古风

炎光裂厚地，江汉如燖汤。闭户乐甘寝，婉娈在一床。问我何独尔，爱此编竹光。侧身照琬琰，热手循雪霜。有时万里梦，倏往浮湖湘。遂令傲轩冕，弥日慵下堂。昔闻负暄老，意欲夸天王。我亦悲世人，触热趋道傍。
竹间亭作
作者：刘攽
朝代：宋

溪东杂花乱如谷，溪西老树交篁竹。横槎波水才一苇，缭径出林凡几曲。半旬霖雨泉脉动，四岸春风柳芽绿。眼前景物向人好，心事幽忧伤局促。
竹间亭作
作者：刘攽
朝代：宋

溪东杂花乱如谷，溪西老树交篁竹。
横槎波水纔一苇，缭径出林凡几曲。
半旬霖雨泉脉动，四岸春风柳芽绿。
眼前景物向人好，心事幽忧伤局促。
竹鸡
作者：刘攽
朝代：宋
体裁：七言绝句

惯听巴山杜鹃哭，饱闻湘岸鹧鸪啼。浓云细雨黄昏暮，竹外传呼滑滑泥。
筑室种树
作者：刘攽
朝代：宋
体裁：古风

筑室非我乡，种树非我庐。未尝三年淹，劳力岂不虚。远嘉叔孙子，去故情若初。此意人不知，嗟哉贤大夫。
答仲冯宿兴庆池作
作者：刘攽
朝代：宋

车马还城君肯留，通宵欢语破离愁。水风杨柳猛消暑，沙雨芰荷潜造秋。惊月禽栖时落树，避灯鱼鬣暗冲舟。天明红日骊山道，陈迹依稀似梦游。
答仲冯宿兴庆池作
作者：刘攽
朝代：宋

车马还城君肯留，通宵欢语破离愁。
水风杨柳猛消暑，沙雨芰荷潜造秋。
惊月禽栖时落树，避灯鱼鬣暗衝舟。
天明红日骊山道，陈迹依稀似梦游。
答吴侍郎寄陕府
作者：刘攽
朝代：宋

天王相有三，分陕按殽函。
列国依明德，西人盛美谈。
甘棠元听讼，綵服自调甘。
余力斯文贵，珍词万象含。
气清融渤澥，材绝耸楩柟。
请诵诗三百，先知学召南。
答吴侍郎寄陕府
作者：刘攽
朝代：宋

天王相有三，分陕按殽函。列国依明德，西人盛美谈。甘棠元听讼，綵服自调甘。馀力斯文贵，珍词万象含。气清融渤澥，材绝耸楩楠。请诵诗三百，先知学召南。
答张屯田朝退过阁下诸公
作者：刘攽
朝代：宋

紫宸归路接银台，复阁重门相望开。
浮俗共讥惟寂寞，高贤独肯少裴回。
照人珠玉惊尘骨，落笔埙箎写逸才。
白日自嫌天上乐，不应沧海隔蓬莱。
答张屯田朝退过阁下诸公
作者：刘攽
朝代：宋

紫宸归路接银台，复阁重门相望开。浮俗共讥惟寂寞，高贤独肯少裴回。照人珠玉惊尘骨，落笔埙篪写逸才。白日自嫌天上乐，不应沧海隔蓬莱。
答郑秘丞见寄长韵
作者：刘攽
朝代：宋

郑公真率故难攀，夙昔相期季孟间。昼锦乡闾嗤拓落，藉糟官局压清閒。饮肠纵逸卮无当，诗句清新玉作环。屡舞自矜能举袖，少歌谁复顾酡颜。南金不足偿棋进，鲁酒频闻输罚锾。豪忤里儒连束矢，狂侵醉尉欲翘关。婢勤织衽几无欲，男饱诗书仅有鳏。疲马踏泥如得绊，弱弓支肘不成弯。权材未恨原中秘，领邑那知寄百蛮。说将正怜胡越异，问津空复鬓毛斑。江连楚蜀无穷水，路绕巴渝不尽山。青嶂叫猿寒寂寂，乱泉冲石暝潺潺。有生谁得辞羁旅，良苦遥知冒险艰。高兴由来向人尽，尺书仍喜不吾悭。
答郑秘丞见寄长韵
作者：刘攽
朝代：宋

郑公真率故难攀，夙昔相期季孟间。
昼锦乡闾嗤拓落，藉糟官局压清閒。
饮肠纵逸巵无当，诗句清新玉作环。
屡舞自矜能举袖，少歌谁復顾酡颜。
南金不足偿棋进，鲁酒频闻输罚锾。
豪忤里儒连束矢，狂侵醉尉欲翘关。
婢勤织衽几无欲，男饱诗书仅有鳏。
疲马踏泥如得绊，弱弓支肘不成弯。
权材未恨原中秘，领邑那知寄百蛮。
说将正怜胡越异，问津空復鬓毛斑。
江连楚蜀无穷水，路绕巴渝不尽山。
青嶂叫猿寒寂寂，乱泉衝石暝潺潺。
有生谁得辞羁旅，良苦遥知冒险艰。
高兴由来向人尽，尺书仍喜不吾悭。
签判承议携官酒并具殽炙晚饮桧下二首
作者：刘攽
朝代：宋

烦携光禄酒，愧举使君觞。伏尽转秋热，月明才夜凉。暗蛩声蕊蕊，古桧影苍苍。衰老淡薄味，殽蔬犹遍尝。风月近秋好，君来蒙十觞。尘劳我休息，炎暑此清凉。玉露衣襟爽，金波鬓发苍。知心一为足，何必似原尝。
签判承议携官酒并具殽炙晚饮桧下二首·其一
作者：刘攽
朝代：宋

烦携光禄酒，愧举使君觞。伏尽转秋热，月明才夜凉。暗蛩声蕊蕊，古桧影苍苍。衰老淡薄味，殽蔬犹遍尝。
签判承议携官酒并具殽炙晚饮桧下二首·其一
作者：刘攽
朝代：宋

烦携光禄酒，愧举使君觞。
伏尽转秋热，月明纔夜凉。
暗蛩声蕊蕊，古桧影苍苍。
衰老淡薄味，殽蔬犹遍尝。
签判承议携官酒并具殽炙晚饮桧下二首·其二
作者：刘攽
朝代：宋

风月近秋好，君来蒙十觞。尘劳我休息，炎暑此清凉。玉露衣襟爽，金波鬓发苍。知心一为足，何必似原尝。
签判承议携官酒并具殽炙晚饮桧下二首·其二
作者：刘攽
朝代：宋

风月近秋好，君来蒙十觞。
尘劳我休息，炎暑此清凉。
玉露衣襟爽，金波鬓髮苍。
知心一为足，何必似原尝。
素屏
作者：刘攽
朝代：宋
体裁：五言律诗

陋室避尘杂，深居惟此屏。虚空自生白，朴素拟忘形。画手山林迹，先生几杖铭。长来师绝学，未肯事丹青。
约谢师直出猎师直小疾不行作诗戏之
作者：刘攽
朝代：宋

雪后原野空，风高弓矢劲。岁时有阴杀，自古顺天令。跃马径丰草，呼鹰下空夐。烈火生鼻端，割鲜矧馀兴。此亦壮夫乐，不与儿女并。苦无枚叔辨，试起夫子病。
约谢师直出猎师直小疾不行作诗戏之
作者：刘攽
朝代：宋

雪后原野空，风高弓矢劲。
岁时有阴杀，自古顺天令。
跃马径丰草，呼鹰下空敻。
烈火生鼻端，割鲜矧余兴。
此亦壮夫乐，不与儿女并。
苦无枚叔辨，试起夫子病。
纳凉明教台
作者：刘攽
朝代：宋
体裁：七言绝句

台上井泉冰冷滑，城隅川色剑光芒。多惭簿领相宽假，全得南风一日凉。
终南山
作者：刘攽
朝代：宋
体裁：五言绝句

终南际沧海，千里张屏风。落月沈山西，朝阳生岭东。
结庐
作者：刘攽
朝代：宋

结庐东城下，适当车马路。开门阅过客，扰扰不知数。客或为我欢，客或不我顾。欢我我不惊，去我我不慕。俛仰各异怀，音容暂逢迕。照影清水中，默然不相语。魂交夕梦间，昔昔已复寤。薄厚何从生，善恶非有素。寄语朝市人，知余养生趣。
结庐
作者：刘攽
朝代：宋

结庐东城下，适当车马路。
开门阅过客，扰扰不知数。
客或为我欢，客或不我顾。
欢我我不惊，去我我不慕。
俛仰各异怀，音容暂逢迕。
照影清水中，默然不相语。
魂交夕梦间，昔昔已復寤。
薄厚何从生，善恶非有素。
寄语朝市人，知余养生趣。
续董子温咏陶潜诗八首
作者：刘攽
朝代：宋

佳鱼乐潜深，智鸟不远飞。达人避形役，逝与风波辞。逍遥彭泽下，聊然三径资。好酒岂吝情，读书不求解。天真任自我，淳白忘机械。鼎鼎世上名，百年竟何赖。嘉树每交荫，时鸟初变声。欣然环堵居，自觉轩冕轻。予亦葛天民，千岁同此情。马队待贤士，久知喧且卑。周生自晚悟，徂谢仍响随。岂若田亩间，尊酒时赋诗。时命昔大谬，贤杰同隐沦。陶公晋卿族，晚节耻屈身。躬耕抱羸疾，嗟哉畎亩勤。道术既分裂，人人得其偏。丹青照千载，始觉真检全。尔时扬仁风，到今犹慄然。贵生未必全，徇名良自贼。区中共兹患，形影相与惑。神释乃超然，道真于此得。篮舆适山野，葛巾傲宾客。既无轩冕拘，讵可形骸索。富贵能畏人，千秋但惭色。
续董子温咏陶潜诗八首·其一
作者：刘攽
朝代：宋
体裁：古风

佳鱼乐潜深，智鸟不远飞。达人避形役，逝与风波辞。逍遥彭泽下，聊然三径资。
续董子温咏陶潜诗八首·其七
作者：刘攽
朝代：宋
体裁：古风

贵生未必全，徇名良自贼。区中共兹患，形影相与惑。神释乃超然，道真于此得。
续董子温咏陶潜诗八首·其三
作者：刘攽
朝代：宋
体裁：古风

嘉树每交荫，时鸟初变声。欣然环堵居，自觉轩冕轻。予亦葛天民，千岁同此情。
续董子温咏陶潜诗八首·其二
作者：刘攽
朝代：宋

好酒岂吝情，读书不求解。天真任自我，淳白忘机械。鼎鼎世上名，百年竟何赖。
续董子温咏陶潜诗八首·其二
作者：刘攽
朝代：宋

好酒岂吝情，读书不求解。
天真任自我，淳白忘机械。
鼎鼎世上名，百年竟何頼。
续董子温咏陶潜诗八首·其五
作者：刘攽
朝代：宋

时命昔大谬，贤杰同隐沦。陶公晋卿族，晚节耻屈身。躬耕抱羸疾，嗟哉畎亩勤。
续董子温咏陶潜诗八首·其五
作者：刘攽
朝代：宋

时命昔大谬，贤杰同隠沦。
陶公晋卿族，晚节耻屈身。
躬耕抱羸疾，嗟哉畎亩勤。
续董子温咏陶潜诗八首·其八
作者：刘攽
朝代：宋
体裁：古风

篮舆适山野，葛巾傲宾客。既无轩冕拘，讵可形骸索。富贵能畏人，千秋但惭色。
续董子温咏陶潜诗八首·其六
作者：刘攽
朝代：宋

道术既分裂，人人得其偏。丹青照千载，始觉真检全。尔时扬仁风，到今犹慄然。
续董子温咏陶潜诗八首·其六
作者：刘攽
朝代：宋

道术既分裂，人人得其偏。
丹青照千载，始觉真检全。
尔时扬仁风，到今犹栗然。
续董子温咏陶潜诗八首·其四
作者：刘攽
朝代：宋
体裁：古风

马队待贤士，久知喧且卑。周生自晚悟，徂谢仍响随。岂若田亩间，尊酒时赋诗。
绿野亭偶题
作者：刘攽
朝代：宋

记得春晚句，缘情因谢公。名贤共标准，清境定无穷。乐矣登临际，悠然坐啸中。壶觞聊发兴，随俭亦随丰。倚郭遍禾黍，安知私与公。为农亦可乐，遇岁不终穷。累榭白云外，壤歌明月中。谁言鲁酒薄，自觉胜新丰。
绿野亭偶题·其一
作者：刘攽
朝代：宋
体裁：五言律诗

记得春晚句，缘情因谢公。名贤共标准，清境定无穷。乐矣登临际，悠然坐啸中。壶觞聊发兴，随俭亦随丰。
绿野亭偶题·其二
作者：刘攽
朝代：宋
体裁：五言律诗

倚郭遍禾黍，安知私与公。为农亦可乐，遇岁不终穷。累榭白云外，壤歌明月中。谁言鲁酒薄，自觉胜新丰。
羽林通孝经
作者：刘攽
朝代：宋
体裁：五言排律

圣治周方域，儒风暨羽林。一经严授业，五孝得潜心。骑猎宸游简，严庐禁掖深。披文知行在，即事亦官箴。训勇宁惭晋，专门讵属参。从兹六郡俗，不羡满籯金。
耳病
作者：刘攽
朝代：宋

风林几处飕飕叶，石涧无时浩浩泉。正欲登山惊雨过，未经烹鼎怪汤煎。病身老态何由避，耳疾行当耳顺年。
耳病
作者：刘攽
朝代：宋

风林几处飕飕叶，石磵无时浩浩泉。
正欲登山惊雨过，未经烹鼎怪汤煎。
病身老态何由避，耳疾行当耳顺年。
腊月十九日雨后
作者：刘攽
朝代：宋

常年过腊雪犹繁，泽国春光已可怜。
初怪醉魂迷甲子，稍知客路断山川。
柳条着雨看成绿，花蕊融冰乍欲燃。
避地早辞车马迹，杖藜犹有里中贤。
腊月十九日雨后
作者：刘攽
朝代：宋

常年过腊雪犹繁，泽国春光已可怜。初怪醉魂迷甲子，稍知客路断山川。柳条著雨看成绿，花蕊融冰乍欲燃。避地早辞车马迹，杖藜犹有里中贤。
自古
作者：刘攽
朝代：宋

自古边功缘底事，多因嬖幸欲封侯。不如直与黄金印，惜取沙场万髑髅。汉约无功不得侯，奸雄恶少善为谋。却令骄主轻人命，奴仆行师海北头。
自古·其一
作者：刘攽
朝代：宋
体裁：七言绝句

自古边功缘底事，多因嬖幸欲封侯。不如直与黄金印，惜取沙场万髑髅。
自古·其二
作者：刘攽
朝代：宋
体裁：七言绝句

汉约无功不得侯，奸雄恶少善为谋。却令骄主轻人命，奴仆行师海北头。
自曹还都舟中奉酬子中见寄
作者：刘攽
朝代：宋

结束溯都门，欢言瞻上东。宿舂不成装，徒御殊匆匆。倾城千万人，髫稚随老翁。揽袪强我留，路隘马不通。志微术无多，举动非材雄。畦隧不知拙，雕朽宁谓工。尚怜畎亩民，欲使衣食充。吏课才第六，名品出下中。岂期此邦人，念我如豳风。竟惭不赫赫，用底书成功。人事非有常，物变何必终。移是趣日新，应谐犹不穷。耻为坚白辩，判别僻与衷。由是知命来，但觉心源空。思君天材异，汗血流骠骢。定交既非晚，接武昆瀛蓬。岁月使人惊，冠带昔儿童。别离过三秋，会合今复同。新诗思何深，清月醒困蒙。相哀蹇无成，为客谢诸公。
自曹还都舟中奉酬子中见寄
作者：刘攽
朝代：宋

结束遡都门，欢言瞻上东。
宿舂不成装，徒御殊匆匆。
倾城千万人，髫稚随老翁。
揽袪强我留，路隘马不通。
志微术无多，举动非材雄。
畦隧不知拙，雕朽宁谓工。
尚怜畎亩民，欲使衣食充。
吏课才第六，名品出下中。
岂期此邦人，念我如豳风。
竟惭不赫赫，用底书成功。
人事非有常，物变何必终。
移是趣日新，应谐犹不穷。
耻为坚白辩，判别僻与衷。
由是知命来，但觉心源空。
思君天材异，汗血流骠骢。
定交既非晚，接武昆瀛蓬。
岁月使人惊，冠带昔儿童。
别离过三秋，会合今復同。
新诗思何深，清月醒困蒙。
相哀蹇无成，为客谢诸公。
自江南将归先寄和甫
作者：刘攽
朝代：宋

五湖休作客，八月去乘槎。天地凝秋日，山川照落霞。寄声西道主，好在嗣宗家。盛酝重阳酒，登高饮菊花。狂直非侪俗，文章念及门。无成似冯衍，失路比虞翻。抱瓮机先息，书空事不言。江南香草地，一一赋荃荪。
自江南将归先寄和甫·其一
作者：刘攽
朝代：宋

五湖休作客，八月去乘槎。天地凝秋日，山川照落霞。寄声西道主，好在嗣宗家。盛酝重阳酒，登高饮菊花。
自江南将归先寄和甫·其一
作者：刘攽
朝代：宋

五湖休作客，八月去乘槎。
天地凝秋日，山川照落霞。
寄声西道主，好在嗣宗家。
盛醖重阳酒，登高饮菊花。
自江南将归先寄和甫·其二
作者：刘攽
朝代：宋

狂直非侪俗，文章念及门。无成似冯衍，失路比虞翻。抱瓮机先息，书空事不言。江南香草地，一一赋荃荪。
自江南将归先寄和甫·其二
作者：刘攽
朝代：宋

狂直非侪俗，文章念及门。
无成似冯衍，失路比虞翻。
抱罋机先息，书空事不言。
江南香草地，一一赋荃荪。
自舒城南至九并并舒河行水竹甚有佳致马上成五首
作者：刘攽
朝代：宋

升曦上南山，千峰云碧明。晨风激寒水，琴瑟环佩声。蚕老桑柘空，麦熟黄鹂鸣。浩然田野兴，遂尔忘都城。高高嘉树阴，下下修竹林。水光摇日影，人语乱鸟吟。兴适尽佳境，有逢皆会心。安知道路傍，前更登嵚岑。一溪分百泉，一泉流十家。恶竹莽连云，古树横带沙。鱼子戏稻秧，凫雏唼荇花。信美非故乡，无由寄生涯。溪水转山曲，杳如天际流。浅濑不解衣，浮查曰为舟。惜无同心子，此地聊淹留。但爱溪上儿，蓬头坐垂钩。南山近仙居，太古馀积雪。阴云五月寒，松桧为之折。如何车马客，尘土倦炎热。挥手谢世人，吾将与君绝。
自舒城南至九并并舒河行水竹甚有佳致马上成五首·其一
作者：刘攽
朝代：宋
体裁：古风

升曦上南山，千峰云碧明。晨风激寒水，琴瑟环佩声。蚕老桑柘空，麦熟黄鹂鸣。浩然田野兴，遂尔忘都城。
自舒城南至九并并舒河行水竹甚有佳致马上成五首·其三
作者：刘攽
朝代：宋

一溪分百泉，一泉流十家。恶竹莽连云，古树横带沙。鱼子戏稻秧，凫雏唼荇花。信美非故乡，无由寄生涯。
自舒城南至九并并舒河行水竹甚有佳致马上成五首·其三
作者：刘攽
朝代：宋

一溪分百泉，一泉流十家。
恶竹莽连云，古树横带沙。
鱼子戏稻秧，鳬雏唼荇花。
信美非故乡，无由寄生涯。
自舒城南至九并并舒河行水竹甚有佳致马上成五首·其二
作者：刘攽
朝代：宋
体裁：古风

高高嘉树阴，下下修竹林。水光摇日影，人语乱鸟吟。兴适尽佳境，有逢皆会心。安知道路傍，前更登嵚岑。
自舒城南至九并并舒河行水竹甚有佳致马上成五首·其五
作者：刘攽
朝代：宋

南山近仙居，太古余积雪。
阴云五月寒，松桧为之折。
如何车马客，尘土倦炎热。
挥手谢世人，吾将与君绝。
自舒城南至九并并舒河行水竹甚有佳致马上成五首·其五
作者：刘攽
朝代：宋

南山近仙居，太古馀积雪。阴云五月寒，松桧为之折。如何车马客，尘土倦炎热。挥手谢世人，吾将与君绝。
自舒城南至九并并舒河行水竹甚有佳致马上成五首·其四
作者：刘攽
朝代：宋

溪水转山曲，杳如天际流。
浅濑不解衣，浮查曰为舟。
惜无同心子，此地聊淹留。
但爱溪上儿，蓬头坐垂鈎。
自舒城南至九并并舒河行水竹甚有佳致马上成五首·其四
作者：刘攽
朝代：宋

溪水转山曲，杳如天际流。浅濑不解衣，浮查曰为舟。惜无同心子，此地聊淹留。但爱溪上儿，蓬头坐垂钩。
自蔡河之陈州
作者：刘攽
朝代：宋

扁舟去凫雁，川路正龙蛇。日色暝如午，风鸟端复斜。渐渐过陇麦，短短被堤花。涕泪元无极，那堪视物华。
自蔡河之陈州
作者：刘攽
朝代：宋

扁舟去鳬雁，川路正龙蛇。
日色暝如午，风鸟端復斜。
渐渐过陇麦，短短被堤花。
涕泪元无极，那堪视物华。
自蔡河至陈州
作者：刘攽
朝代：宋

舟行过林樾，密树相排挤。仰视青冥天，飞鸟犹不移。临流方浩叹，照水分鬓眉。三十有二毛，中肠默兴悲。
自蔡河至陈州
作者：刘攽
朝代：宋

舟行过林樾，密树相排挤。
仰视青冥天，飞鸟犹不移。
临流方浩嘆，照水分鬓眉。
三十有二毛，中肠默兴悲。
致斋中太一宫见屏风有唐贤和常舍人诗因次韵寄子瞻内翰子由侍郎子开舍人穆父待制数公皆尝祠太一也
作者：刘攽
朝代：宋

禁掖下祠宫，青槐辇道通。
薄云收霁雨，初夏接熏风。
将旦群阴伏，斋居百虑空。
梦游如有遇，反听更能聪。
秘祝宁神外，多仪拜贶中。
佐灵犹五帝，执事本三宫。
象海鳌山峻，翻阶药秀红。
守儒严讲幄，起草丽谈丛。
夙昔嬉游并，神仙步武同。
吹藜惊爝火，抱法想江枫。
已老仍书癖，怀贤愧易东。
君王问无择，留意属溪工。
致斋中太一宫见屏风有唐贤和常舍人诗因次韵寄子瞻内翰子由侍郎子开舍人穆父待制数公皆尝祠太一也
作者：刘攽
朝代：宋

禁掖下祠宫，青槐辇道通。薄云收霁雨，初夏接薰风。将旦群阴伏，斋居百虑空。梦游如有遇，反听更能聪。秘祝宁神外，多仪拜贶中。佐灵犹五帝，执事本三宫。象海鳌山峻，翻阶药秀红。守儒严讲幄，起草丽谈丛。夙昔嬉游并，神仙步武同。吹藜惊爝火，抱法想江枫。已老仍书癖，怀贤愧易东。君王问无择，留意属溪工。
致斋太常寺以杖画地成二首
作者：刘攽
朝代：宋

少有閒人访寂寥，薄云淡日早春朝。庭花弄蕊萱生笋，时见东风趁柳条。杖藤为笔沙为纸，閒立庭前试草书。无奈春风犹掣肘，等閒撩乱入衣裾。
致斋太常寺以杖画地成二首·其一
作者：刘攽
朝代：宋
体裁：七言绝句

少有閒人访寂寥，薄云淡日早春朝。庭花弄蕊萱生笋，时见东风趁柳条。
致斋太常寺以杖画地成二首·其二
作者：刘攽
朝代：宋
体裁：七言绝句

杖藤为笔沙为纸，閒立庭前试草书。无奈春风犹掣肘，等閒撩乱入衣裾。
致斋雨中寄王彦祖
作者：刘攽
朝代：宋

倚城乔木半参天，雨过交流百道泉。始觉太常斋不恶，秋风静里雨萧然。细草幽花七月天，曲沟丛石乱鸣泉。斋居三日遗尘事，梦寂神凝亦自然。
致斋雨中寄王彦祖·其一
作者：刘攽
朝代：宋

倚城乔木半参天，雨过交流百道泉。
始觉太常斋不恶，秋风静裏雨萧然。
致斋雨中寄王彦祖·其一
作者：刘攽
朝代：宋

倚城乔木半参天，雨过交流百道泉。始觉太常斋不恶，秋风静里雨萧然。
致斋雨中寄王彦祖·其二
作者：刘攽
朝代：宋

细草幽花七月天，曲沟丛石乱鸣泉。斋居三日遗尘事，梦寂神凝亦自然。
致斋雨中寄王彦祖·其二
作者：刘攽
朝代：宋

细草幽花七月天，曲沟藂石乱鸣泉。
斋居三日遗尘事，梦寂神凝亦自然。
舟中夜饮忆和弟联句
作者：刘攽
朝代：宋

人生如浮云，聚散苦不定。向来诗酒欢，虽唱谁与应。蟋蟀鸣在户，玉衡逼冬孟。悠悠千里思，寂寂中夜静。岂曰无他人，不如我同姓。吁嗟系名利，有若置机阱。窘然尘埃中，耻无六翮劲。访戴舟已惭，攀嵇驾难命。临觞置不饮，引领起独咏。莽莽天地昏，谁知我心怲。
舟中夜饮忆和弟联句
作者：刘攽
朝代：宋

人生如浮云，聚散苦不定。
向来诗酒欢，虽唱谁与应。
蟋蟀鸣在户，玉衡逼冬孟。
悠悠千里思，寂寂中夜静。
岂曰无他人，不如我同姓。
吁嗟繫名利，有若置机穽。
窘然尘埃中，耻无六翮劲。
访戴舟已惭，攀嵇驾难命。
临觞置不饮，引领起独咏。
莽莽天地昏，谁知我心怲。
舟次淮阴寄张郎
作者：刘攽
朝代：宋

风波不可测，夷险系所遇。泊舟淮南岸，始知散千虑。高秋气萧爽，日夕稍寒雾。漠漠烟水深，翩翩飞白鹭。值景信所贪，有怀劳反顾。何时见归艎，啸吟成一助。
舟次淮阴寄张郎
作者：刘攽
朝代：宋

风波不可测，夷险繫所遇。
泊舟淮南岸，始知散千虑。
高秋气萧爽，日夕稍寒雾。
漠漠烟水深，翩翩飞白鹭。
值景信所贪，有怀劳反顾。
何时见归艎，啸吟成一助。
舟行
作者：刘攽
朝代：宋

川形直如线，川水疾如箭。
扁舟急鸣橹，顷刻异州县。
晤语不及闻，注视目已眩。
川后扈予桡，黄鹄莫我先。
客行自超越，快意令人羡。
寄语幽并儿，勿夸鞍马便。
舟行
作者：刘攽
朝代：宋

川形直如线，川水疾如箭。扁舟急鸣橹，顷刻异州县。晤语不及闻，注视目已眩。川后扈予桡，黄鹄莫我先。客行自超越，快意令人羡。寄语幽并儿，勿誇鞍马便。
芙蓉池
作者：刘攽
朝代：宋
体裁：七言绝句

风摇羽扇露盈盘，卷卷翻翻欲定难。醉眼波心欢有遇，水仙倾盖正相看。
花屿
作者：刘攽
朝代：宋
体裁：五言绝句

孤绝池心屿，高低水面花。若无舟楫到，应似隔仙家。
苏子瞻家画松图歌
作者：刘攽
朝代：宋

君家图画皆所见，近得此松尤可羡。根蟠平石蹙蛟螭，干出青冥起雷电。樛枝横斜复几尺，绿叶茸茸铺绣线。空堂深沈白日寒，谡谡似有风吹面。此图剪裂人不知，尘外分张数流转。能令神物还相从，非君苦心谁与辨。更惜良工名不传，可怜世俗多夸衒。为君作歌君志之，后千百年无复贱。
苏子瞻家画松图歌
作者：刘攽
朝代：宋

君家图画皆所见，近得此松尤可羡。
根蟠平石蹙蛟螭，干出青冥起雷电。
樛枝横斜復几尺，绿叶茸茸铺绣綫。
空堂深沈白日寒，谡谡似有风吹面。
此图翦裂人不知，尘外分张数流转。
能令神物还相从，非君苦心谁与辨。
更惜良工名不传，可怜世俗多夸衒。
为君作歌君志之，后千百年无復贱。
苏度支挽诗
作者：刘攽
朝代：宋

翰墨兼能事，功名自壮图。云霄曾几许，意气即通衢。埋玉情何已，修文理不诬。敢忘徐稚礼，絮酒望江湖。前年伯鸾死，卜葬近要离。今日延陵墓，仍书季子碑。人琴俱已矣，林壑助悽其。心许千金剑，终当挂树枝。
苏度支挽诗·其一
作者：刘攽
朝代：宋

翰墨兼能事，功名自壮图。云霄曾几许，意气即通衢。埋玉情何已，修文理不诬。敢忘徐稚礼，絮酒望江湖。
苏度支挽诗·其一
作者：刘攽
朝代：宋

翰墨兼能事，功名自壮图。
云霄曾几许，意气即通衢。
埋玉情何已，修文理不诬。
敢忘徐穉礼，絮酒望江湖。
苏度支挽诗·其二
作者：刘攽
朝代：宋
体裁：五言律诗

前年伯鸾死，卜葬近要离。今日延陵墓，仍书季子碑。人琴俱已矣，林壑助悽其。心许千金剑，终当挂树枝。
苦寒
作者：刘攽
朝代：宋
体裁：古风

不敢怨云雾，不敢悲雪霜。此是上帝令，所以诛愆阳。不见李与桃，前日胡为芳。不见蚊与穥，往日胡为翔。反时固为妖，徼倖真不祥。但令冷气除，岂敢虞冻僵。吾道不终穷，君看松与篁。
苦寒
作者：刘攽
朝代：宋

苦寒殊不意，衰老若为谋。
赐隔青绫被，贫余白罽裘。
蛰龙才自脱，过雁可深忧。
靳靳西颓日，墙阴肯为留。
苦寒
作者：刘攽
朝代：宋

苦寒殊不意，衰老若为谋。赐隔青绫被，贫馀白罽裘。蛰龙才自脱，过雁可深忧。靳靳西颓日，墙阴肯为留。
苦寒早朝
作者：刘攽
朝代：宋

漏绝星沈十二门，烈风吹耳万车奔。疾驱不敢行驰道，辨色才能认掖垣。病眼无堪频唾沫，瘁肌时复强嘘温。尚衣仍在青冥外，薄愿何当献负暄。
苦寒早朝
作者：刘攽
朝代：宋

漏绝星沈十二门，烈风吹耳万车奔。
疾驱不敢行驰道，辨色纔能认掖垣。
病眼无堪频唾沫，瘁肌时復强嘘温。
尚衣仍在青冥外，薄愿何当献负暄。
苦热
作者：刘攽
朝代：宋
体裁：七言律诗

南方炎德非寻常，六月高下俱探汤。羲和未息不可避，寒门安在徒相望。苦怜万物暍且死，反顾一身困在床。愿呼快雨洗六合，径驭微风周八荒。
苦热
作者：刘攽
朝代：宋

炎晖不可避，郁郁度朝晡。飞鸟有时堕，高林无事枯。形骸等外物，橐籥任洪炉。正有捐尘浊，东浮万里桴。炎晖共兹世，南纪独何偏。天地大炉耳，江湖沸鼎然。鱼龙危失所，黍稷恐无年。浩荡思雷雨，长吟云汉篇。